CELEX: 42011X0302(01)
Language: mt
Date: 2011-03-02 00:00:00
Title: Ir-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti (UN/KEE) – Dispożizzjonijiet uniformi dwar l-approvazzjoni ta’ vetturi f’dak li għandu x’jaqsam ma’ rekwiżiti speċifiċi għas-sistema ta’ propulsjoni elettrika

2.3.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 57/54
               
            It-testi oriġinali tal-UN/KEE biss għandhom effett legali fid-dritt internazzjonali pubbliku. L-istatus u d-data tad-dħul fis-seħħ ta’ dan ir-regolament għandhom jiġu verifikati skont l-aħħar verżjoni tad-dokument tal-istatus tal-UN/ECE TRANS/WP.29/343, disponibbli fuq:
      http://www.unece.org/trans/main/wp29/wp29wgs/wp29gen/wp29fdocstts.html.
      Ir-Regolament Nru 100 tal-Kummissjoni Ekonomika għall-Ewropa tan-Nazzjonijiet Uniti (UN/KEE) – Dispożizzjonijiet uniformi dwar l-approvazzjoni ta’ vetturi f’dak li għandu x’jaqsam ma’ rekwiżiti speċifiċi għas-sistema ta’ propulsjoni elettrika
      Jinkorpora t-test validu kollu sa:
      Is-sensiela 01 ta’ emendi – Data tad-dħul fis-seħħ: l-4 ta’ Diċembru 2010
      WERREJ
      REGOLAMENT
      
                  1.
               
               Ambitu ta’ applikazzjoni
               
            
                  2.
               
               Definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Approvazzjoni
               
            
                  5.
               
               Speċifikazzjonijiet u testijiet
               
            
                  6.
               
               Modifika u estensjoni tal-approvazzjoni tat-tip għal tipi ta’ vetturi
               
            
                  7.
               
               Konformità tal-produzzjoni
               
            
                  8.
               
               Penali għal nuqqas ta’ konformità tal-produzzjoni
               
            
                  9.
               
               Produzzjoni mwaqqfa definitivament
               
            
                  10.
               
               Ismijiet u indirizzi ta’ servizzi tekniċi responsabbli li jmexxu testijiet għall-approvazzjoni u ta’ dipartimenti amministrattivi
               
            
                  11.
               
               Dispożizzjonijiet tranżitorji
               
            ANNESSI
      
                  Anness 1 –
               
               Komunikazzjoni
               
            
                  Anness 2 –
               
               Arranġamenti għal marki ta’ approvazzjoni
               
            
                  Anness 3 –
               
               Protezzjoni minn kuntatti diretti ta’ partijiet li minnhom għaddej vultaġġ
               
            
                  Anness 4 –
               
               Metodu ta’ kejl tar-reżistenza tal-iżolament
               
            
                  Anness 5 –
               
               Metodu ta’ konferma għall-funzjoni ta’ sistema ta’ monitoraġġ tar-reżistenza tal-iżolament fuq il-vettura
               
            
                  Anness 6 –
               
               Karatteristiċi essenzjali ta’ vetturi jew sistemi tat-triq
               
            
                  Anness 7 –
               
               Determinazzjoni tal-emissjonijiet ta’ idroġenu matul il-proċeduri ta’ ċċarġjar tal-batterija ta’ trazzjoni
               
            1.   AMBITU
      Id-dispożizzjonijiet li ġejjin japplikaw għar-rekwiżiti ta’ sigurtà fir-rigward tas-sistema ta’ propulsjoni elettrika tal-vetturi tat-triq tal-kategoriji M u N, iddisinjati għall-veloċità massima ta’ aktar minn 25 kilometru fis-siegħa, mgħammra b’mutur wieħed jew aktar ta’ propulsjoni elettrika u li mhux/mhumiex imqabbad/imqabbda max-xibka elettrika, kif ukoll il-komponenti u s-sistemi tagħhom ta’ vultaġġ għoli konnessi galvanikament mal-assemblaġġ ta’ vultaġġ għoli (high voltage bus) tas-sistema ta’ propulsjoni elettrika.
      Dan ir-Regolament ma jkoprix rekwiżiti ta’ sigurtà ta’ wara l-ħbit tal-vetturi tat-triq.
      2.   DEFINIZZJONIJIET
      Għall-finijiet ta’ dan ir-regolament japplikaw id-definizzjonijiet li ġejjin:
      
                  2.1.
               
               
                  ‘il-modalità li tippermetti sewqan attiv’ tfisser il-modalità ta’ vettura meta l-applikazzjoni ta’ pressjoni fuq il-pedala tal-aċċelleratur (jew l-attivazzjoni ta’ kontroll ekwivalenti) jew ir-rilaxx tas-sistema tal-brejk iġġiegħel lis-sistema ta’ propulsjoni elettrika iċċaqlaq il-vettura.
               
            
                  2.2.
               
               
                  ‘lqugħ’ tfisser il-parti li tipprovdi protezzjoni kontra l-kuntatt dirett mal-partijiet li fihom l-elettriku minn kull direzzjoni ta’ aċċess.
               
            
                  2.3.
               
               
                  ‘Konnessjoni konduttiva’ tfisser il-konnessjoni bl-użu ta’ konnetturi ma’ provvista tal-elettriku esterna meta s-sistema ta’ ħażna ta’ enerġija rikarikabbli (rechargeable energy storage system - RESS) tiġi ċċarġjata.
               
            
                  2.4.
               
               
                  ‘Sistema ta’ kapling għall-iċċarġjar tas-sistema ta’ ħażna ta’ enerġija rikarikabbli (RESS)’ tfisser iċ-ċirkwit elettriku użat għall-iċċarġjar tar-RESS minn provvista tal-elettriku esterna inkluż il-punt tad-dħul tal-vettura.
               
            
                  2.5.
               
               
                  ‘Kuntatt dirett’ tfisser il-kuntatt ta’ persuni mal-partijiet li fihom l-elettriku.
               
            
                  2.6.
               
               
                  ‘Xażi elettriku’ tfisser sett magħmul minn partijiet konduttivi elettrikament konnessi ma’ xulxin, li l-potenzjal tagħhom jitqies bħala referenza.
               
            
                  2.7.
               
               
                  ‘Ċirkwit elettriku’ tfisser sistema ta’ partijiet li fihom l-elettriku konnessi ma’ xulxin li hija maħsuba biex tkun elettrikament enerġizzata waqt it-tħaddim normali.
               
            
                  2.8.
               
               
                  ‘Sistema ta’ konverżjoni tal-enerġija elettrika’ tfisser sistema li tiġġenera u tipprovdi enerġija elettrika għall-propulsjoni elettrika.
               
            
                  2.9.
               
               
                  ‘Sistema ta’ propulsjoni elettrika’ tfisser iċ-ċirkwit elettriku li jinkludi l-mutur (muturi) ta’ propulsjoni u li jista’ jinkludi r-RESS, is-sistema ta’ konversjoni ta’ enerġija elettrika, il-konvertituri elettroniċi, l-irbit u konnetturi ta’ wajers assoċjati magħhom, u s-sistema tal-kapling għall-iċċarġjar tar-RESS.
               
            
                  2.10.
               
               
                  ‘Konvertitur elettroniku’ tfisser strument li jista’ jikkontrolla u/jew jikkonverti l-kurrent elettriku għall-propulsjoni elettrika.
               
            
                  2.11.
               
               
                  ‘Sistema ta’ għeluq’ tfisser il-parti li tagħlaq l-unitajiet interni u li tipprovdi protezzjoni kontra kuntatt dirett minn kull direzzjoni ta’ aċċess.
               
            
                  2.12.
               
               
                  ‘Parti konduttiva esposta’ tfisser il-parti konduttiva li tista’ tintmiss skont id-dispożizzjoniet tal-grad ta’ protezzjoni IPXXB, u li ssir elettrikament enerġizzata taħt kundizzjonijiet ta’ nuqqas ta’ iżolament.
               
            
                  2.13.
               
               
                  ‘Provvista tal-kurrent elettriku esterna’ tfisser provvista tal-kurrent elettriku ta’ kurrent li jalterna (AC) jew kurrent dirett (DC) barra mill-vettura.
               
            
                  2.14.
               
               
                  ‘Vultaġġ għoli’ tfisser il-klassifikazzjoni ta’ komponent jew ċirkwit elettriku, jekk il-vultaġġ operattiv tiegħu huwa > 60 V u ≤ 1 500 V DC jew > 30 V u ≤ 1 000 V AC rms (root mean square).
               
            
                  2.15.
               
               
                  ‘Assemblaġġ ta’ vultaġġ għoli’ tfisser iċ-ċirkwit elettriku, inkluża s-sistema ta’ kapling għall-iċċarġjar tar-RESS li jopera fuq vultaġġ għoli.
               
            
                  2.16.
               
               
                  ‘Kuntatt indirett’ tfisser il-kuntatt ta’ persuni ma’ partijiet konduttivi esposti.
               
            
                  2.17.
               
               
                  ‘Partijiet li fihom il-kurrent’ tfisser il-parti(jiet) maħsuba biex tkun/ikunu enerġizzata/i elettrikament waqt l-użu normali.
               
            
                  2.18.
               
               
                  ‘Kompartiment għall-bagalji’ tfisser l-ispazju fil-vettura fejn jitqegħdu l-bagalji, limitat minn saqaf, kappa, art, ħitan tal-ġnub, kif ukoll l-ilqugħ u s-sistema ta’ għeluq ipprovduti għall-protezzjoni tas-sistema ta’ propulsjoni minn kuntatt dirett ma’ partijiet li fihom il-kurrent, u dan huwa separat mill-kompartiment tal-passiġġieri permezz tad-diviżjoni ta’ quddiem jew id-diviżjoni ta’ wara.
               
            
                  2.19.
               
               
                  ‘Sistema ta’ monitoraġġ tar-reżistenza tal-iżolament’ tfisser l-istrument li jissorvelja r-reżistenza tal-iżolament bejn l-assemblaġġ ta’ vultaġġ għoli u x-xażi elettriku.
               
            
                  2.20.
               
               
                  ‘Batterija ta’ propulsjoni tat-tip miftuħ’ tfisser tip ta’ batterija bil-likwidu li teħtieġ mili bl-ilma minn żmien għal żmien u li tiġġenera l-gass tal-idroġenu li jiġi rilaxxat fl-atmosfera.
               
            
                  2.21.
               
               
                  ‘Kompartiment tal-passiġġieri’ tfisser l-ispazju riżervat għall-okkupanti, limitat mis-saqaf, l-art, il-ħitan tal-ġnub, il-bibien, il-ħġieġ, id-diviżjoni ta’ quddiem u d-diviżjoni ta’ wara, jew il-gradilja ta’ wara, kif ukoll l-ilqugħ u s-sistemi ta’ għeluq għall-protezzjoni tas-sistema ta’ propulsjoni minn kuntatt dirett mal-partijiet li fihom il-kurrent.
               
            
                  2.22.
               
               
                  ‘Grad ta’ protezzjoni’ tfisser il-protezzjoni pprovduta minn ilqugħ/sistema ta’ għeluq fir-rigward tal-kuntatt mal-partijiet li fihom il-kurrent permezz ta’ sonda ta’ ttestjar, bħal subgħa ta’ ttestjar (IPXXB) jew wajer ta’ ttestjar (IPXXD), kif iddefinit fl-Anness 3.
               
            
                  2.23.
               
               
                  ‘Sistema ta’ ħażna tal-enerġija rikarikabbli (RESS)’ tfisser is-sistema ta’ ħażna ta’ enerġija rikarikabbli li tipprovdi l-enerġija elettrika għall-propulsjoni elettrika.
               
            
                  2.24.
               
               
                  ‘Skonnettur’ tfisser l-istrument għad-deattivazzjoni taċ-ċirkwit elettriku matul l-iċċekkjar u l-manutenzjoni tar-RESS, il-munzell ta’ ċelluli tal-fjuwil, eċċ.
               
            
                  2.25.
               
               
                  ‘Iżolatur solidu’ tfisser il-kisja ta’ iżolament taċ-ċinġi tal-wajers li biha jitgħattew u jiġu protetti l-partijiet li fihom il-kurrent mill-kuntatt dirett minn kull direzzjoni ta’ aċċess; għata għall-iżolament tal-partijiet li fihom il-kurrent tal-konnetturi, u verniċ jew żeba’ għall-fini ta’ iżolament.
               
            
                  2.26.
               
               
                  ‘Tip ta’ vettura’ tfisser vetturi li mhumiex differenti f’aspetti bħal:
                  
                              (a)
                           
                           
                              L-installazzjoni tas-sistema ta’ propulsjoni elettrika u tal-assemblaġġ ta’ vultaġġ għoli konness galvanikament.
                           
                        
                              (b)
                           
                           
                              In-natura u t-tip tas-sistema ta’ propulsjoni elettrika u l-komponenti ta’ vultaġġ għoli konnessi galvanikament.
                           
                        
            
                  2.27.
               
               
                  ‘Vultaġġ operattiv’ tfisser l-ogħla valur ta’ vultaġġ rms ta’ ċirkwit elettriku, speċifikat mill-manifattur, li jista’ jseħħ bejn kwalunkwe parti konduttiva f’kundizzjonijiet ta’ ċirkwit miftuħ jew taħt kondizzjoni normali ta’ operazzjoni. Jekk iċ-ċirkwit elettriku ikun maqsum b’iżolament galvaniku l-vultaġġ operattiv jiġi ddefinit għal kull ċirkwit maqsum, rispettivament.
               
            3.   APPLIKAZZJONI GĦALL-APPROVAZZJONI
      3.1.   L-applikazzjoni għall-approvazzjoni ta’ tip ta’ vettura f’dak li għandu x’jaqsam mar-rekwiżiti speċifiċi għas-sistema ta’ propulsjoni elettrika għandha tiġi sottomessa mill-produttur tal-vettura jew mir-Rappreżentant regolarment akkreditat minnu.
      3.2.   Flimkien magħha għandu jkun hemm tliet kopji tad-dokumenti msemmija hawn taħt u d-dettalji li ġejjin:
      
                  3.2.1.
               
               
                  Deskrizzjoni dettaljata tat-tip ta’ vettura f’dak li għandu x’jaqsam mas-sistema ta’ propulsjoni elettrika ta’ propulsjoni u l-assemblaġġ ta’ vultaġġ għoli konness galvanikament.
               
            3.3.   Għandha tiġi sottomessa lis-servizz tekniku responsabbli mit-tmexxija tat-testijiet għall-approvazzjoni vettura li tirrappreżenta t-tip ta’ vettura li għandu jiġi approvat.
      3.4.   L-Awtorità kompetenti għandha tivverifika l-eżistenza ta’ arranġamenti sodisfaċenti biex tiżgura l-kontroll effettiv tal-konformità tal-produzzjoni qabel ma tingħata l-approvazzjoni għat-tip ta’ vettura.
      4.   APPROVAZZJONI
      4.1.   Jekk il-vettura sottomessa għall-approvazzjoni skont dan ir-Regolament tissodisfa r-rekwiżiti tal-paragrafu 5. ta’ hawn taħt u tal-Annessi 3, 4, 5 u 7 ta’ dan ir-Regolament, l-approvazzjoni ta’ din it-tip ta’ vettura għandha tingħata.
      4.2.   Għandu jiġi assenjat numru tal-approvazzjoni lil kull tip approvat. L-ewwel żewġ numri tiegħu (preżentament 01 għar-Regolament fil-forma tiegħu) għandhom jindikaw is-sensiela ta’ emendi li jinkorporaw l-aktar emendi tekniċi reċenti li saru fir-Regolament fiż-żmien tal-ħruġ tal-approvazzjoni. L-istess Parti Kontraenti ma għandhiex tassenja l-istess numru lil tip ieħor ta’ vettura.
      4.3.   Notifika tal-approvazzjoni jew tar-rifjut jew tal-estensjoni jew tar-revoka tal-approvazzjoni jew tal-produzzjoni definittivament imwaqqfa tat-tip ta’ vettura skont dan ir-Regolament għandha tiġi komunikata lill-Partijiet tal-Ftehim li japplikaw dan ir-Regolament, permezz ta’ formola konformi mal-mudell fl-Anness 1 ta’ dan ir-Regolament.
      4.4.   Fuq kull vettura konformi ma’ tip ta’ vettura approvat skont dan ir-Regolament għandha tiġi mwaħħla marka tal-approvazzjoni internazzjonali b’mod kospikwu u f’post fejn jintlaħaq malajr speċifikat fuq il-formola tal-approvazzjoni, liema marka hija magħmula minn:
      
                  4.4.1.
               
               
                  Ċirku madwar l-Ittra ‘E’ bin-numru li jiddentifika l-pajjiż minn fejn ġiet mogħtija l-approvazzjoni warajh. (1)
                  
               
            
                  4.4.2.
               
               
                  In-numru ta’ dan ir-Regolament, warajh l-Ittra‘R’, sing u n-numru tal-approvazzjoni fuq in-naħa tal-lemin taċ-ċirku deskritt fil-paragrafu 4.4.1.
               
            4.5.   Jekk il-vettura tkun konformi mat-tip ta’ vettura approvata skont wieħed jew aktar mir-Regolamenti annessi mal-Ftehim fil-pajjiż fejn tkun ingħatat l-approvazzjoni skont dan ir-Regolament, is-simbolu preskritt fil-paragrafu 4.4.1. ma għandux għalfejn jiġi ripetut; f’dan il-każ ir-Regolament u numri tal-approvazzjoni u s-simboli addizzjonali tar-Regolamenti kollha li skont huma ngħatat l-approvazzjoni fil-pajjiż li ta l-approvazzjoni skont dan ir-Regolament għandhom jitqiegħdu f’kolonni vertikali fuq in-naħa tal-lemin tas-simbolu preskritt fil-paragrafu 4.4.1.
      4.6.   Il-marka tal-approvazzjoni għandha tkun tinqara b’mod ċar u ma tkunx tista’ titħassar.
      4.7.   Il-marka tal-approvazzjoni għandha titqiegħed fuq jew qrib tal-plakka li turi d-dejta dwar il-vettura mwaħla mill-Manifattur.
      4.8.   L-Anness 2 ta’ dan ir-Regolament jagħti eżempji tal-arranġamenti tal-marka tal-approvazzjoni.
      5.   SPEĊIFIKAZZJONIJIET U TESTIJIET
      5.1.   Protezzjoni minn xokkijiet elettriċi
      Dawn ir-rekwiżiti ta’ sigurtà mill-elettriku japplikaw għall-assemblaġġi ta’ vultaġġ għoli taħt kundizzjonijiet fejn mhumiex imqabbda ma’ provvisti tal-elettriku ta’ vultaġġ għoli esterni.
      5.1.1.   Protezzjoni minn kuntatt dirett
      Il-protezzjoni minn kuntatt dirett ma’ partijiet li fihom il-kurrent għandha tkun konformi mal-paragrafi 5.1.1.1. u 5.1.1.2. Dawn il-protezzjonijiet (iżolatur solidu, ilqugħ, sistema ta’ għeluq, eċċ.) ma għandhomx ikunu jistgħu jiġu miftuħa, żarmati jew imneħħija mingħajr l-użu ta’ għodda.
      5.1.1.1.   Għall-protezzjoni tal-partijiet li fihom il-kurrent ġewwa l-kompartiment tal-passiġġieri jew il-kompartiment tal-bagalji, għandu jiġi pprovdut grad ta’ protezzjoni IPXXD.
      5.1.1.2.   Għall-protezzjoni tal-partijiet li fihom il-kurrent f’żoni għajr il-kompartiment tal-passiġġieri jew il-kompartiment tal-bagalji, il-grad ta’ protezzjoni IPXXB għandu jiġi ssodisfatt.
      5.1.1.3.   Konnetturi
      Il-konnetturi (inkluż id-dħul tal-vettura) jitqiesu li jissodisfaw dan ir-rekwiżit jekk:
      
                  (a)
               
               
                  jkunu konformi ma’ 5.1.1.1. u 5.1.1.2 meta jiġu separati mingħajr l-użu ta’ għodda, jew
               
            
                  (b)
               
               
                  jitqegħdu taħt l-art u jiġu pprovduti b’mekkaniżmu ta’ sokor, jew
               
            
                  (c)
               
               
                  jiġu pprovduti b’mekkaniżmu ta’ sokor u komponenti oħra għandhom jitneħħew bl-użu tal-għodda biex jiġi sseparat il-konnettur, jew
               
            
                  (d)
               
               
                  il-vultaġġ tal-partijiet li fihom il-kurrent jiġi daqs jew inqas minn DC 60 V jew daqs jew inqas minn AC 30 V (rms) fi żmien sekonda wara li jiġi sseparat il-konnettur.
               
            5.1.1.4.   Skonnettur
      Għal skonnettur li jista’ jinfetaħ, jiġi żarmat jew imneħħi mingħajr għodda, huwa aċċettabbli jekk il-grad ta’ protezzjoni IPXXB huwa sodisfatt taħt kundizzjoni fejn jinfetaħ, jiġi żarmat jew imneħħi mingħajr għodda.
      5.1.1.5.   Immarkar
      5.1.1.5.1.   Is-simbolu li jidher fil-Figura 1 għandu jidher fuq jew ma’ ġenb ir-RESS. L-isfond tas-simbolu għandu jkun isfar, il-burdura u l-vleġġa għandhom ikunu suwed.
      
         Figura 1
      
      
         Immarkar ta’ tagħmir ta’ vultaġġ għoli
      
      
         
      5.1.1.5.2.   Is-simbolu għandu jkun ukoll viżibbli fuq is-sistemi ta’ għeluq u l-ilqugħ, li, mat-tneħħija tagħhom jinkixfu partijiet li fihom il-kurrent ta’ ċirkwiti ta’ vultaġġ għoli. Din id-dispożizzjoni hija fakultattiva għall-assemblaġġi ta’ vultaġġ għoli. Din id-dispożizzjoni ma għandhiex tapplika f’xi wieħed minn dawn il-każijiet li ġejjin:
      
                  (a)
               
               
                  fejn l-ilqugħ jew is-sistemi ta’ għeluq ma jistgħux jintlaħqu fiżikament, jinfetħu, jew jitneħħew; kemm-il darba l-komponenti l-oħra tal-vettura ma jitneħħewx bl-użu tal-għodda
               
            
                  (b)
               
               
                  fejn l-ilqugħ jew is-sistemi ta’ għeluq jinsabu taħt il-qiegħ tal-vettura.
               
            5.1.1.5.3.   Il-kejbils għall-assemblaġġi ta’ vultaġġ għoli li ma jinsabux ġewwa s-sistemi tal-għeluq għandhom ikunu identifikati minn qoxra ta’ barra bil-kulur oranġjo.
      5.1.2.   Protezzjoni minn kuntatti indiretti
      5.1.2.1.   Għall-protezzjoni mix-xokkijiet elettriċi li jistgħu jseħħu b’kuntatt indirett, il-partijiet konduttivi mikxufa, bħall-ilqugħ konduttiva u s-sistema ta’ għeluq, għandhom ikunu mqabbda galvanikament b’mod sikur max-xażi elettriku permezz ta’ konnessjoni b’wajer tal-elettriku jew kejbil li jertja, jew bil-welding, jew b’konnessjoni bl-użu ta’ boltijiet, eċċ. biex ma jiġux prodotti elementi ta’ periklu potenzjali.
      5.1.2.2.   Ir-reżistenza ta’ propulsjoni bejn il-partijiet konduttivi esposti u x-xażi elettriku għandha tkun inqas minn 0,1 ohm meta jkun hemm fluss ta’ kurrent ta’ mill-inqas 0,2 amp.
      Dan ir-rekwiżit jintlaħaq jekk il-konnessjoni galvanika tkun ġiet stabbilita bil-welding.
      5.1.2.3.   Fil-każ ta’ vetturi bil-mutur li huma maħsuba biex jiġu mqabbda mal-provvista esterna ertjata tal-elettriku permezz tal-konnessjoni konduttiva, għandu jiġi pprovdut strument li jippermetti konnessjoni galvanika tax-xażi elettriku mal-ert.
      L-istrument għandu jkun b’tali mod li jippermetti li ssir konnessjoni mal-ert qabel ma jiġi applikat vultaġġ estern lill-vettura u li l-konnessjoni tibqa’ sakemm jitneħħa l-vultaġġ estern mill-vettura.
      Il-konformità ma’ dan ir-rekwiżit tista’ tiġi ppruvata jew billi jintuża l-konnettur speċifikat mill-manifattur tal-karozza, jew permezz ta’ analiżi.
      5.1.3.   Reżistenza ta’ iżolament
      5.1.3.1.   Sistema ta’ propulsjoni elettrika li tikkonsisti f’assemblaġġi ta’ Kurrent Dirett jew Kurrent li Jalterna
      Jekk l-assemblaġġi ta’ vultaġġ għoli AC u l-assemblaġġi ta’ vultaġġ għoli DC huma galvanikament iżolati minn xulxin, ir-reżistenza ta’ iżolament bejn l-assemblaġġ ta’ vultaġġ għoli u x-xażi elettriku għandu jkollha valur minimu ta’ 100 Ω/volt tal-vultaġġ operattiv għall-assemblaġġi DC, u valur minimu ta’ 500 Ω/volt tal-vultaġġ operattiv għall-assemblaġġi AC.
      Il-kejl għandu jsir skont l-Anness 4, ‘Metodu ta’ kejl tar-reżistenza ta’ iżolament’.
      5.1.3.2.   Sistema ta’ propulsjoni elettrika li tikkonsisti f’assemblaġġi DC u AC ikkombinati
      Jekk l-assemblaġġi ta’ vultaġġ għoli AC u l-assemblaġġi ta’ vultaġġ għoli DC jkunu konnessi galvanikament ir-reżistenza ta’ iżolament bejn l-assemblaġġ ta’ vultaġġ għoli u x-xażi elettriku għandu jkollha valur minimu ta’ 500 Ω/volt tal-vultaġġ operattiv.
      Madankollu, jekk l-assemblaġġi kollha ta’ vultaġġ għoli AC jkunu protetti b’waħda miż-żewġ miżuri li ġejjin, ir-reżistenza ta’ iżolament bejn l-assemblaġġ ta’ vultaġġ għoli u x-xażi elettriku għandu jkollha valur minimu ta’ 100 Ω/volt tal-vultaġġ operattiv:
      
                  (a)
               
               
                  saffi doppji jew iktar ta’ iżolaturi solidi, ilqugħ jew sistemi ta’ għeluq li jissodisfaw ir-rekwiżit fil-paragrafu 5.1.1. b’mod indipendenti, pereżempju rbit ta’ wajers
               
            
                  (b)
               
               
                  protezzjonijiet mekkanikament b’saħħithom li għandhom biżżejjed durabilità tul il-perjodu ta’ servizz tal-vettura bħal housings tal-mutur, kaxxi jew konnetturi tal-konvertitur elettroniku;
               
            Ir-reżistenza tal-iżolament bejn l-assemblaġġ ta’ vultaġġ għoli u x-xażi elettriku tista’ tiġi ppruvata permezz ta’ kalkolu, kejl jew taħlita tat-tnejn.
      Il-kejl għandu jsir skont l-Anness 4, ‘Metodu ta’ kejl tar-reżistenza ta’ iżolament’.
      5.1.3.3.   Vetturi taċ-ċelluli ta’ fjuwil
      Jekk ir-rekwiżit minimu ta’ reżistenza ta’ iżolament ma jistax jintlaħaq tul iż-żmien, il-protezzjoni tinkiseb b’xi waħda minn dawn li ġejjin:
      
                  (a)
               
               
                  saffi doppji jew iktar ta’ iżolaturi solidi, ilqugħ jew sistemi ta’ għeluq li jissodisfaw ir-rekwiżit fil-paragrafu 5.1.1 b’mod indipendenti;
               
            
                  (b)
               
               
                  sistema ta’ monitoraġġ tar-reżistenza tal-iżolament fuq il-vettura stess flimkien ma’ twissija lis-sewwieq jekk ir-reżistenza ta’ iżolament tinżel taħt il-valur minimu meħtieġ. Ir-reżistenza ta’ iżolament bejn l-assemblaġġ ta’ vultaġġ għoli tas-sistema tal-kapling għall-iċċarġjar tar-RESS, li ma tkunx enerġizzata għajr waqt l-iċċarġjar tar-RESS, u x-xażi elettriku ma jeħtiġux monitoraġġ. Il-funzjoni tas-sistema ta’ monitoraġġ tar-reżistenza tal-iżolament fuq il-vettura stess għandha tiġi kkonfermata kif deskritt fl-Anness 5.
               
            5.1.3.4.   Rekwiżit tar-reżistenza ta’ iżolament għas-sistema tal-kapling għall-iċċarġjar tar-RESS
      Għad-dħul fuq il-vettura maħsub li jkun konness b’mod konduttiv mal-provvista ta’ elettriku esterna AC li tkun ertjata u ċ-ċirkwit elettriku konness galvanikament mad-dħul tal-vettura waqt l-iċċarġjar tar-RESS, ir-reżistenza ta’ iżolament bejn l-assemblaġġ ta’ vultaġġ għoli u x-xażi elettriku għandha tal-inqas tkun 1 ΜΩ meta l-konnettur taċ-ċarġ ikun maqlugħ. Matul il-kejl, il-batterija ta’ propulsjoni tista’ tkun maqlugħa.
      5.2.   Sistema ta’ ħażna ta’ enerġija rikarikabbli (RESS)
      5.2.1.   Protezzjoni minn kurrent eċċessiv
      Ir-RESS ma għandux jisħon iż-żejjed.
      Jekk ir-RESS huwa suġġett għal tisħin żejjed minħabba kurrent eċċessiv, għandu jiġi mgħammar bi strument protettiv bħal fjuż, circuit breakers jew main contactors.
      Iżda, ir-rekwiżit jista’ ma jkunx applikabbli jekk il-manifattur jipprovdi dejta li tiżgura li tisħin żejjed minn kurrent eċċessiv ma jseħħx anki mingħajr l-istrument protettiv.
      5.2.2.   Akkumulu ta’ gass
      Il-postijiet maħsuba biex iżommu batteriji ta’ propulsjoni tat-tip miftuħ li jistgħu jipproduċu gass tal-idroġenu għandu jkollhom ventilatur jew kanal ta’ ventilazzjoni biex ma jkunx hemm akkumulu ta’ gass tal-idroġenu.
      5.3.   Sikurezza operattiva
      Għandu jingħata sinjal tal-inqas momentanju lis-sewwieq meta l-vettura tkun fil-‘modalità li tippermetti sewqan attiv’.
      Madankollu, din id-dispożizzjoni ma tapplikax taħt kundizzjonijiet fejn magna ta’ kombustjoni interna tipprovdi direttament jew indirettament is-saħħa ta’ propulsjoni tal-vettura.
      Waqt li ħiereġ mill-vettura x-xufier għandu jiġi infurmat permezz ta’ sinjal (pereżempju sinjal ottiku jew smugħi), jekk il-vettura tkun għadha fil-modalità li tagħmel possibbli sewqan attiv.
      Jekk ir-RESS fuq il-vettura jista’ jiġi ċċarġjat esternament mill-utent, il-moviment tal-vettura permezz tas-sistema tagħha stess ta’ propulsjoni għandu jkun impossibbli sakemm il-konnettur tal-provvista tal-elettriku esterna tkun fiżikament imwaħħla mad-dħul tal-vettura.
      Dan ir-rekwiżit għandu jiġi ppruvat bl-użu tal-konnettur speċifikat mill-manifattur tal-karozza.
      L-istat tad-direzzjoni tas-sewqan tal-unità ta’ kontroll għandu jiġi identifikat lix-xufier.
      5.4.   Determinazzjoni ta’ emissjonijiet ta’ idroġenu
      5.4.1.   Dan it-test għandu jsir fuq vetturi mgħammra b’batteriji ta’ propulsjoni tat-tip miftuħ.
      5.4.2.   It-testijiet għandhom isiru skont il-metodu deskritt fl-Anness 7 tar-Regolament preżenti. It-teħid ta’ kampjuni ta’ idroġenu u l-analiżi għandhom ikunu dawk preskritti. Metodi oħra ta’ analiżi jistgħu jiġu approvati jew jiġi ppruvat li huma jagħtu riżultati ekwivalenti.
      5.4.3.   Waqt proċedura normali ta’ ċċarġjar fil-kundizzjonijiet imsemmija fl-Anness 7, emissjonijiet tal-idroġenu għandhom ikunu inqas minn 125 g tul 5 sigħat, jew inqas minn 25 × t2 g tul t2 (f’siegħa).
      5.4.4.   Waqt l-iċċarġjar li jsir minn tagħmir għall-iċċarġjar fuq vettura li għandu difett (kundizzjonijiet mogħtija fl-Anness 7), emissjonijiet tal-idroġenu għandhom ikunu inqas minn 42 g. Barra minn hekk dan it-tagħmir għall-iċċarġjar fuq il-vettura għandu jillimita dan id-difett possibbilment għal 30 minuta.
      5.4.5.   L-operazzjonijiet kollha marbuta mal-iċċarġjar tal-batterija huma kkontrollati b’mod awtomatiku, inkluż il-waqfa għall-iċċarġjar.
      5.4.6.   Ma għandux ikun possibbli li wieħed jieħu l-kontroll manwali ta’ fażijiet tal-iċċarġjar.
      5.4.7.   Operazzjonijiet normali ta’ konnessjoni u qtugħ tal-konnessjoni mit-tagħmir għall-forniment ta’ kurrenti elettriċi jew qtugħ ta’ enerġija ma għandhomx jaffettwaw is-sistema tal-kontroll tal-fażijiet għall-iċċarġjar.
      5.4.8.   Ħsarat importanti waqt l-iċċarġjar għandhom ikunu permanentament sinjalati lix-xufier. Ħsara importanti hija ħsara li tista’ twassal biex it-tagħmir tal-iċċarġjar fuq il-vettura jaħdem ħażin waqt l-iċċarġjar aktar ’il quddiem.
      5.4.9.   Fil-manwali tal-użu għas-sid, il-produttur għandu jindika l-konformità tal-vettura ma’ dawn ir-rekwiżiti.
      5.4.10.   L-approvazzjoni mogħtija għal tip ta’ vettura f’dak li għandu x’jaqsam ma’ emissjonijiet tal-idroġenu tista’ tiġi estiża għal tipi differenti ta’ vetturi tal-istess familja, skont id-definizzjoni tal-familja mogħtija fl-Anness 7, l-Appendiċi 2.
      6.   MODIFIKI U ESTENSJONI TAL-APPROVAZZJONI TAT-TIP GĦAL TIPI TA’ VETTURI
      6.1.   Kull modifika fuq it-tip ta’ vettura għandha tiġi notifikata lid-dipartiment amministrattiv li approva t-tip ta’ vettura. Id-dipartiment imbagħad jista’ jew:
      
                  6.1.1.
               
               
                  Jikkunsidra li l-modifiki magħmula ma jidhrux li se jkollhom effett negattiv apprezzabbli u li l-vettura xorta waħda hija konformi mar-rekwiżiti, jew
               
            
                  6.1.2.
               
               
                  Jitlob rapport ieħor dwar l-ittestjar mis-servizz tekniku responsabbli għat-tmexxija tat-testijiet.
               
            6.2.   Konferma jew rifjut tal-approvazzjoni, li tispeċifika l-alterazzjoni għandha tiġi komunikata permezz tal-proċedura speċifikata fil-paragrafu 4.3 ta’ hawn fuq lill-Partijiet tal-Ftehim li qed japplikaw dan ir-Regolament.
      6.3.   L-Awtorità kompetenti li toħroġ l-estensjoni tal-approvazzjoni għandha tagħti numru tas-serje għal din it-tip ta’ estensjoni u tinforma dwar dan permezz ta’ formola tal-komunikazzjoni konformi mal-mudell fl-Anness 1 ta’ dan ir-Regolament lill-Partijiet l-oħra tal-Ftehim tal-1958 li qed japplikaw ir-Regolament.
      7.   KONFORMITÀ TAL-PRODUZZJONI
      7.1.   Kull vettura approvata skont dan ir-Regolament għandha tiġi manifatturata b’tali mod li tkun konformi mat-tip approvat billi tissodisfa r-rekwiżiti elenkati fil-paragrafu 5 ta’ hawn fuq.
      7.2.   Sabiex jiġi verifikat li r-rekwiżiti tal-paragrafu 7.1 ġew sodisfatti, għandhom isiru kontrolli adegwati tal-produzzjoni.
      7.3.   Il-possessur tal-approvazzjoni għandu b’mod partikolari:
      
                  7.3.1.
               
               
                  Jiggarantixxi l-eżistenza ta’ proċeduri għall-kontroll effettiv tal-kwalità tal-vetturi;
               
            
                  7.3.2.
               
               
                  Jkollu aċċess għat-tagħmir tal-ittestjar meħtieġ biex tiġi ċċekkjata l-konformità ta’ kull tip approvat;
               
            
                  7.3.3.
               
               
                  Jiggarantixxi li d-dejta dwar riżultati ta’ testijiet tiġi reġistrata u li d-dokumenti annessi jibqgħu disponibbli għal perjodu determinat bi ftehim mad-dipartiment amministrattiv;
               
            
                  7.3.4.
               
               
                  Janalizza r-riżultati ta’ kull tip ta’ test, sabiex tiġi verifikata u garantita l-konsistenza tal-karatteristiċi tal-vetturi, waqt li jżomm f’moħħu varjazzjonijiet permessi fil-produzzjoni industrijali;
               
            
                  7.3.5.
               
               
                  Jiggarantixxi li tal-anqas ikunu saru t-testijiet preskritti fil-paragrafu 5 ta’ dan ir-Regolament għal kull tip ta’ vettura;
               
            
                  7.3.6.
               
               
                  Jiggarantixxi li kull sett ta’ kampjuni jew biċċiet għall-ittestjar li jiġi ppruvat li mhumiex konformi mat-tip ta’ test in kwistjoni jwasslu għal aktar teħid ta’ kampjuni u testijiet. L-istadji kollha meħtieġa għandhom isiru biex tiġi stabbilita mill-ġdid l-konformità tal-produzzjoni korrispondenti.
               
            7.4.   L-Awtorità kompetenti li tat l-approvazzjoni tat-tip tista’ f’kull ħin tivverifika l-metodi għall-kontroll tal-konformità applikati f’kull stazzjon tal-produzzjoni.
      7.4.1.   Waqt kull spezzjoni, id-dokumenti dwar l-ittestjar u d-dokumenti dwar il-produzzjoni għandhom ikunu preżentati lill-ispettur li jżur.
      7.4.2.   L-ispettur jista’ jieħu kampjuni fortuwiti biex jiġu ttestjati fil-laboratorju tal-Produttur. In-numru minimu ta’ kampjuni jista’ jiġi determinat skont ir-riżultati tal-kontrolli tal-Produttur stess.
      7.4.3.   Jekk il-livell tal-kwalità jidher li mhux sodisfaċenti jew meta jidher li huwa meħtieġ li ssir verifika tal-validità tat-testijiet li saru meta ġie applikat il-paragrafu 7.4.2., l-ispettur jista’ jagħżel kampjuni biex jintbagħtu lis-servizz tekniku li jkun mexxa t-testijiet għall-approvazzjoni tat-tip.
      7.4.4.   L-Awtorità kompetenti tista’ tagħmel kull test preskritt f’dan ir-Regolament.
      7.4.5.   Il-frekwenza normali ta’ spezzjonijiet mill-Awtorità kompetenti għandha tkun waħda ta’ kull sena. Iżda jekk jiġu reġistrati riżultati mhux sodisfaċenti waqt waħda miż-żjarat, l-Awtorità kompetenti għandha tiggarantixxi li l-passi kollha meħtieġa jittieħdu biex tiġi stabbilita mill-ġdid il-konformità tal-produzzjoni kemm jista’ ikun malajr.
      8.   PENALI GĦAN-NUQQAS TA’ KONFORMITÀ TAL-PRODUZZJONI
      8.1.   L-approvazzjoni mogħtija għal tip ta’ vettura skont dan ir-Regolament tista’ tiġi revokata jekk ir-rekwiżiti mniżżla fil-paragrafu 7 hawn fuq ma jiġux sodisfati, jew jekk il-vettura jew il-komponenti tagħha ma jgħaddux mit-testijiet li saru dispożizzjonijiet dwarhom fil-paragrafu 7.3.5 ta’ hawn fuq.
      8.2.   Jekk Parti Kontraenti fil-Ftehim li qed tapplika dan ir-Regolament tirrevoka l-approvazzjoni li hija tkun tat qabel, minnufih hija għandha tinnotifika lill-Partijiet l-oħra li kkuntrattaw li qed japplikaw dan ir-Regolament permezz ta’ formola tal-komunikazzjoni konformi mal-Mudell fl-Anness 1 ta’ dan ir-Regolament.
      9.   PRODUZZJONI MWAQQFA DEFINITTIVAMENT
      Jekk min għandu l-approvazzjoni jwaqqaf kompletament il-produzzjoni ta’ tip ta’ vettura approvata skont dan ir-Regolament, huwa għandu jinforma b’dan lill-Awtorità li tkun tat l-approvazzjoni. Kif tirċievi l-komunikazzjoni relevanti, l-Awtorità għandha tinforma b’dan lill-Partijiet Kontraenti l-oħra tal-Ftehim tal-1958 li qed japplikaw dan ir-Regolament permezz ta’ formola tal-komunikazzjoni konformi mal-mudell fl-Anness 1 ta’ dan ir-Regolament.
      10.   ISMIJIET U INDIRIZZI TA’ SERVIZZI TEKNIĊI RESPONSABBLI LI JMEXXU TESTIJIET GĦALL-APPROVAZZJONI U TA’ DIPARTIMENTI AMMINISTRATTIVI
      Il-Partijiet Kontraenti tal-Ftehim tal-1958 li qed japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli li jmexxu testijiet għall-approvazzjoni u tad-dipartimenti amministrattivi li jagħtu approvazzjonijiet, li għalihom għandhom jintbagħtu formoli li jiċċertifikaw l-approvazzjoni jew l-estensjoni jew ir-rifjut jew ir-revoka ta’ approvazzjonijiet jew il-produzzjoni definittivament imwaqqfa, maħruġa minn pajjiżi oħra.
      11.   DISPOŻIZZJONIJIET TRANŻITORJI
      11.1.   Mid-data uffiċjali tad-dħul fis-seħħ tas-sensiela ta’ emendi, ebda Parti Kontraenti li tapplika dan ir-Regolament ma għandha tirrifjuta li tagħti approvazzjoni skont dan ir-Regolament kif emendat bis-sensiela 01 ta’ emendi.
      11.2.   Minn 24 xahar wara d-data tad-dħul fis-seħħ, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura li trid tiġi approvata tissodisfa r-rekwiżiti ta’ dan ir-Regolament kif emendat bis-sensiela 01 ta’ emendi.
      11.3.   Il-Partijiet Kontraenti li japplikaw dan ir-Regolament ma għandhomx jirrifjutaw li jagħtu estensjonijiet ta’ approvazzjoni lis-sensiela ta’ qabel ta’ emendi ta’ dan ir-Regolament.
      11.4.   Il-Partijiet Kontraenti li japplikaw dan ir-Regolament għandhom ikomplu jagħtu approvazzjonijiet lil dawk it-tipi ta’ vetturi li huma konformi mar-rekwiżiti ta’ dan ir-Regolament kif emendat bis-sensiela ta’ qabel ta’ emendi matul il-perjodu ta’ 24 xahar li jiġi wara d-data ta’ dħul fis-seħħ tas-sensiela 01 ta’ emendi.
      11.5.   Minkejja d-dispożizzjoniet tranżitorji ta’ hawn fuq, il-Partijiet Kontraenti li l-applikazzjoni tagħhom ta’ dan ir-Regolament tidħol fis-seħħ wara d-data ta’ dħul fis-seħħ tal-aktar sensiela reċenti ta’ emendi mhumiex obbligati jaċċettaw approvazzjonijiet li jkunu ngħataw skont xi waħda mis-sensieli ta’ qabel ta’ emendi ta’ dan ir-Regolament.
      
         (1)  1 għall-Ġermanja, 2 għal Franza, 3 għall-Italja, 4 għall-Pajjiżi Baxxi, 5 għall-Isvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Isvizzera, 15 (vojt), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għall-Islovenja, 27 għall-Islovakkja, 28 għall-Belarus, 29 għall-Estonja, 30 (vojt), 31 għall-Bosnja u Herzegovina, 32 għal-Latvja, 33 (vojt), 34 għall-Bulgarija, 35 (vojt), 36 għal-Litwanja, 37 għat-Turkija, 38 (vojt), 39 għall-Azerbajġan, 40 għal Dik li Kienet ir-Repubblika Jugoslava tal-Maċedonja, 41 (vojt), 42 għall-Komunità Ewropea (L-approvazzjonijiet jingħataw mill-Istati Membri tagħha bl-użu tas-simbolu ECE rispettiv tagħhom), 43 għall-Ġappun, 44 (vojt), 45 għall-Awstralja, 46 għall-Ukraina, 47 għall-Afrika ta’ Isfel, 48 għal New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malasja, 53 għat-Tajlandja, 54 u 55 (vojt), 56 għal Montenegro, 57 (vojt) u 58 għat-Tuniżija. In-numri sussegwenti għandhom jingħataw lill-pajjiżi l-oħra fl-ordni kronoloġika li fiha jirratifikaw jew jaderixxu fil-Ftehim Dwar l-Adozzjoni tal-Preskrizzjonijiet Tekniċi Uniformi għall-Vetturi bir-Roti, Tagħmir u Partijiet li Jitwaħħlu u/jew Jintużaw fuq Vetturi bir-Roti u l-Kondizzjonijiet għar-Rikonoxximent Reċiproku ta’ Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri hekk mogħtija għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti tal-Ftehim.
      
         ANNESS 1
         
            KOMUNIKAZZJONI
         
         (format massimu: A4 (210 × 297 mm))
         
            
         Test ta 'immaġni
         
            Maħruġa minn:
            L-Isem tal-amministrazzjoni:
            tikkonċerna (2):
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI RIFJUTATA
            APPROVAZZJONI REVOKATA
            PRODUZZJONI MWAQQFA DEFINITIVAMENT
            ta’ vettura elettrika tat-triq konformi mar-Regolament Nru 100
            Nru tal-approvazzjoni …
            Nru tal-estensjoni …
            1. Isem jew trejdmark tal-vettura: …
            2. Tip ta’ vettura: …
            3. Kategorija ta’ vettura: …
            4. L-isem u l-indirizz tal-produttur: …
            5. Jekk applikabbli, l-isem u l-indirizz tar-rappreżentant tal-produttur: …
            6. Deskrizzjoni tal-vettura: …
            6.1. Tip ta’ RESS: …
            6.2. Vultaġġ operattiv: …
            6.3. Sistema ta’ propulsjoni (p.eż. ibrida, elettrika): …
            7. Vettura sottomessa għall-approvazzjoni nhar: …
            8. Servizz tekniku responsabbli għat-tmexxija ta’ testijiet tal-approvazzjoni: …
            9. Data tar-rapport maħruġ minn dak is-servizz: …
            10. Numru tar-rapport maħruġ minn dak is-servizz: …
            11. Lokazzjoni tal-marka tal-approvazzjoni: …
            12. Raġuni(jiet) għall-estensjoni tal-approvazzjoni (jekk applikabbli) (2): …
            13. Approvazzjoni mogħtija/estiża/rifjutata/revokata (2): …
            14. Post: …
            15. Data: …
            16. Firma: …
            17. Id-dokumenti ffajljati mat-talba għall-approvazzjoni jew l-estensjoni jistgħu jinkisbu malli ssir talba.
            (1) Jiddistingwi n-numru tal-pajjiż li ta/estenda/irrifjuta/irrevoka l-approvazzjoni (ara r-regolament dwar l-approvazzjoni fir-Regolament).
            (2) Aqta’ dak li ma japplikax.
         
      
      
         ANNESS 2
         
            ARRANĠAMENTI GĦALL-MARKI TAL-APPROVAZZJONI
         
         MUDELL A
         (ara l-paragrafu 4.4 ta’ dan ir-Regolament)
         
            
         MUDELL B
         (ara l-paragrafu 4.5. ta’ dan ir-Regolament)
         
            
         
            (*)  In-numru tal-aħħar huwa mogħti biss bħala eżempju.
      
      
         ANNESS 3
         
            PROTEZZJONI MINN KUNTATTI DIRETTI MA’ PARTIJIET B’VULTAĠĠ
         
         1.   SONDI TA’ AĊĊESS
         Is-Sondi ta’ aċċess għall-verifika tal-protezzjoni tal-persuni minn aċċess għal ma’ partijiet li għaddej l-elettriku minnhom jidhru fil-figura 1.
         2.   KUNDIZZJONIJIET GĦALL-ITTESTJAR
         Is-sonda ta’ aċċess tiġi mbuttata f’kull fetħa tas-sistema magħluqa b’forza speċifikata fil-figura 1. Jekk hi tidħol parzjalment jew kollha kemm hi, hija titqiegħed f’kull pożizzjoni possibli, iżda fl-ebda każ il-wiċċ li jimblokka ma għandu jidħol kollu kemm hu mill-fetħa.
         Ilqugħ interni huma meqjusa bħala parti mis-sistema ta’ għeluq.
         Provvista ta’ vultaġġ baxx (ta’mhux inqas minn 40 V u mhux aktar minn 50 V) konnessa f’serje ma’ bozza adegwata għandha tiġi konnessa, jekk ikun meħtieġ, bejn is-sonda u l-partijiet li fihom il-kurrent ġewwa l-ilqugħ jew is-sistema ta’ għeluq.
         Il-metodu ta’ ċirkwit u li jagħti sinjali għandu jiġi applikat għal partijiet li fihom il-kurrent u li jiċċaqilqu ta’ tagħmir b’vultaġġ għoli.
         Partijiet interni li jiċċaqalqu jistgħu jitħaddmu bil-mod, meta dan huwa possibbli.
         3.   KUNDIZZJONIJIET GĦALL-AĊĊETTAZZJONI
         Is-sonda ta’ aċċess ma għandhiex tmiss partijiet li għaddej elettriku minnhom.
         Jekk dan ir-rekwiżit jiġi verifikat permezz ta’ ċirkwit tas-sinjalar bejn is-sonda u l-partijiet li fihom l-elettriku, il-bozza ma tixgħelx.
         Fil-każ tat-test għall-IPXXB, is-subgħa ta’ ttestjar mgħaqqad jista’ jidħol tulu kollu sa 80 mm, iżda l-wiċċ li jimblokka (dijametru 50 mm x 20 mm) ma għandux jgħaddi mill-fetħa. Iż-żewġ ekisi tas-subgħa ta’ ttestjar, f’pożizzjoni dritta, għandhom l-ewwel jiġu mgħawġa waħda wara l-oħra sa angolu ta’ 90 grad fir-rigward tal-assi tat-taqsima li tmiss tas-subgħa u għandhom jitqiegħdu f’kull pożizzjoni possibbli.
         Fil-każ ta’ testijiet għall-IPXXD, is-sonda ta’ aċċess tista’ tidħol sa tulha kollu, iżda l-wiċċ li jimblokka ma għandux jidħol kollu minn ġol-fetħa.
         
            Tabella 1
         
         
            Sondi ta’ aċċess għat-testijiet għall-protezzjoni ta’ persuni mill-aċċess għal partijiet perikolużi
         
         
            
         Test ta 'immaġni
         
            L-ewwel figura
            Ittra addizzjonali
            Sonda ta’ aċċess
            Forza tal-ittestjar
            Jointed test finger
            Ara l-Illustrazzjoni 1 għad-dimensjonijiet sħaħ
            2
            B
            10 N ± 10 %
            Wajer għall-ittestjar dijametru 1.0 mm tul 100 mm
            4, 5, 6
            D
            1 N ± 10 %
         
         
            Illustrazzjoni 1
         
         
            Subgħa ta’ ttestjar mgħaqqad
         
         
            
         Materjal: metall, għajr meta jkun speċifikat mod ieħor
         Dimensjonijiet lineari f’millimetri
         Tolleranzi fuq id-dimensjonijiet mingħajr tolleranza speċifika:
         
                     (a)
                  
                  
                     fuq l-angoli: 0°/– 10°
                  
               
                     (b)
                  
                  
                     fuq id-dimensjonijiet lineari: sa 25 mm: 0/– 0,05 mm ’il fuq minn 25 mm: ± 0,2 mm
                  
               Iż-żewġ ekisi għandhom jippermettu moviment fuq l-istess wiċċ u fl-istess direzzjoni f’medda ta’ angolu ta’ 90° b’tolleranza ta’ 0° sa + 10°.
      
      
         ANNESS 4
         
            METODU TA’ KEJL BIR-REŻISTENZA TAL-IŻOLAMENT
         
         1.   ĠENERALI
         Ir-reżistenza ta’ iżolament għal kull assemblaġġ ta’ vultaġġ għoli tal-vettura għandha titkejjel jew għandha tinstab permezz ta’ kalkolu bl-użu tal-valuri tal-kejl minn kull parti jew unità komponenti ta’ assemblaġġ ta’ vultaġġ għoli (minn issa ’l quddiem imsejjaħ ‘kejl diviż’).
         2.   METODU TA’ KEJL
         Il-kejl tar-reżistenza ta’ iżolament għandu jsir billi jintgħażel metodu ta’ kejl xieraq minn dawk elenkati fil-paragrafi minn 2.1. sa 2.2., skont iċ-ċarġ elettriku tal-partijiet li fihom il-kurrent jew ir-reżistenza ta’ iżolament, eċċ.
         Il-medda taċ-ċirkwiti elettriċi li trid titkejjel għandha tiġi ċċarata minn qabel, bl-użu ta’ dijagrammi ta’ ċirkwiti elettriċi, eċċ.
         Barra minn hekk, il-modifika meħtieġa għall-kejl tar-reżistenza ta’ iżolament tista’ ssir, bħal pereżempju billi jitneħħa l-għata biex jintlaħqu l-partijiet li fihom il-kurrent, il-ħażż ta’ linji ta’ kejl, it-tibdil fis-software, eċċ.
         F’każijiet fejn il-valuri mkejla mhumiex stabbli minħabba t-tħaddim tas-sistema ta’ monitoraġġ tar-reżistenza ta’ iżolament ta’ fuq il-vettura stess, eċċ., tista’ ssir il-modifika meħtieġa għat-twettiq tal-kejl, bħal pereżempju li jitwaqqaf it-tħaddim tal-istrument ikkonċernat jew it-tneħħija tiegħu. Barra minn hekk, meta jitneħħa l-istrument, għandu jiġi ppruvat, bl-użu ta’ disinnji, eċċ., li ma tinbidilx ir-reżistenza ta’ iżolament bejn il-partijiet li fihom il-kurrent u x-xażi elettriku.
         Għandha tingħata attenzjoni kbira fir-rigward ta’ xi ċirkwit qasir, xokk elettriku, eċċ., billi l-konferma ta’ dan tista’ teħtieġ tħaddim dirett taċ-ċirkwit ta’ vultaġġ għoli.
         2.1.   Metodu ta’ kejl bl-użu tal-vultaġġ DC minn sorsi ’l barra mill-vettura
         2.1.1.   Strument ta’ kejl
         Għandu jintuża strument ta’ ttestjar tar-reżistenza ta’ iżolament li jista’ japplika vultaġġ DC ogħla mill-vultaġġ operattiv tal-assemblaġġ ta’ vultaġġ għoli.
         2.1.2.   Metodu ta’ kejl
         Strument ta’ ttestjar tar-reżistenza ta’ iżolament għandu jitwaħħal bejn il-partijiet li fihom il-kurrent u x-xażi elettriku. Wara dan, ir-reżistenza ta’ iżolament għandha titkejjel bl-applikazzjoni ta’ vultaġġ DC li huwa tal-inqas nofs il-vultaġġ operattiv tal-assemblaġġ ta’ vultaġġ għoli.
         Jekk is-sistema għandha aktar minn medda waħda ta’ vultaġġi (p.eż. minħabba l-konvertitur) f’ċirkwiti galvanikament konnessi u xi wħud mill-komponenti ma jifilħux il-vultaġġ operattiv taċ-ċirkwit kollu, ir-reżistenza ta’ iżolament bejn dawn il-komponenti u x-xażi elettriku tista’ titkejjel għaliha bl-applikazzjoni ta’ mill-inqas nofs il-vultaġġ operattiv tagħhom b’dawk il-komponenti mhux konnessi.
         2.2.   Metodu ta’ kejl bl-użu tar-RESS tal-vettura stess bħala sors ta’ vultaġġ DC
         2.2.1.   Kundizzjonijiet ta’ ttestjar tal-vettura
         L-assemblaġġ ta’ vultaġġ għoli għandu jiġi enerġizzat mir-RESS tal-vettura stess u/jew is-sistema ta’ konverżjoni tal-enerġija u l-vultaġġ tar-RESS u/jew tas-sistema ta’ konversjoni tal-enerġija matul it-test kollu għandu tal-inqas ikun il-vultaġġ operattiv nominali kif speċifikat mill-manifattur tal-vettura.
         2.2.2.   Strument ta’ kejl
         Il-voltmeter użat f’dan it-test għandu jkejjel il-valuri DC u għandu jkollu reżistenza interna ta’ mill-inqas10 ΜΩ.
         2.2.3.   Metodu ta’ kejl
         2.2.3.1.   L-ewwel pass
         Jitkejjel il-vultaġġ kif jidher fil-Figura 1 u jiġi rreġistrat il-vultaġġ tal-assemblaġġ ta’ vultaġġ għoli (Vb). Vb għandu jkun daqs jew ogħla mill-vultaġġ operattiv nominali tar-RESS u/jew is-sistema ta’ konverżjoni tal-enerġija kif speċifikata mill-manifattur tal-vettura.
         
            Figura 1
         
         
            Kejl ta’ Vb, V1, V2
         
         
            
         2.2.3.2.   It-tieni pass
         Jitkejjel u jiġi reġistrat il-vultaġġ (V1) bejn in-naħa negattiva tal-assemblaġġ ta’ vultaġġ għoli u x-xażi elettriku (ara l-Figura 1).
         2.2.3.3.   It-tielet pass
         Jitkejjel u jiġi reġistrat il-vultaġġ (V2) bejn in-naħa pożittiva tal-assemblaġġ ta’ vultaġġ għoli u x-xażi elettriku (ara l-Figura 1).
         2.2.3.4.   Ir-raba’ pass
         Jekk V1 huwa iktar jew daqs V2, tiddaħħal reżistenza standard ta’ valur magħruf (Ro) bejn in-naħa negattiva tal-assemblaġġ ta’ vultaġġ għoli u x-xażi elettriku. Bl-Ro installat, jitkejjel il-vultaġġ (V1’) bejn in-naħa negattiva tal-assemblaġġ ta’ vultaġġ għoli u x-xażi elettriku (ara l-Figura 2).
         L-iżolament elettriku (Ri) jiġi kkalkolat skont il-formula li ġejja:
         Ri = Ro*(Vb/V1’ – Vb/V1) jew Ri = Ro*Vb*(1/V1’ – 1/V1)
         
            Figura 2
         
         
            Kejl ta’ V1’
         
         
            
         Jekk V2 hija ikbar minn V1, tiddaħħal reżistenza standard ta’ valur magħruf (Ro) bejn in-naħa pożittiva tal-assemblaġġ ta’ vultaġġ għoli u x-xażi elettriku. Bl-Ro installat, jitkejjel il-vultaġġ (V2’) bejn in-naħa pożittiva tal-assemblaġġ ta’ vultaġġ għoli u x-xażi elettriku. (Ara l-Figura 3). L-iżolament elettriku (Ri) jitkejjel skont il-formula li tidher hawn. Il-valur tal-iżolament elettriku (f’Ω) jiġi diviż bil-vultaġġ nominali operattiv tal-assemblaġġ ta’ vultaġġ għoli (f’volts).
         L-iżolament elettriku (Ri) jiġi kkalkolat skont il-formola li ġejja:
         Ri = Ro*(Vb/V2’ – Vb/V2) jew Ri = Ro*Vb*(1/V2’ – 1/V2)
         
            Figura 3
         
         
            Kejl ta’ V2’
         
         
            
         2.2.3.5.   Il-ħames pass
         Il-valur ta’ iżolament elettriku Ri (f’Ω) diviż bil-vultaġġ operattiv tal-assemblaġġ ta’ vultaġġ għoli (f’volts) jagħti r-reżistenza ta’ iżolament (f’Ω/V).
         
                     
                        Nota 1:
                     
                  
                  
                     Ir-reżistenza standard ta’ valur magħruf Ro (f’Ω) għandha tkun il-valur tal-minimu meħtieġ ta’ reżistenza ta’ iżolament (f’Ω/V) multiplikat bil-vultaġġ operattiv tal-vettura plus/minus 20 fil-mija (f’volts). Il-valur ta’ Ro mhux meħtieġ li jkun eżatt dan billi l-ekwazzjonijiet huma validi għal kull Ro; iżda, valur Ro f’din il-medda għandu jipprovdi riżoluzzjoni tajba għall-valuri ta’ kejl tal-vultaġġ.
                  
               
      
         ANNESS 5
         
            METODU TA’ KONFERMA GĦAT-TĦADDIM TAS-SISTEMA TA’ MONITORAĠĠ TAR-REŻISTENZA TA’ IŻOLAMENT FUQ IL-VETTURA STESS
         
         It-tħaddim tas-sistema ta’ monitoraġġ tar-reżistenza ta’ iżolament għandu jiġi kkonfermat bil-metodu li ġej:
         Jiddaħħal resistor li ma jġegħelx ir-reżistenza tal-iżolament bejn it-terminal li jkun qed jiġi monitorizzat u x-xażi elettriku tinżel taħt il-valur minimu meħtieġ ta’ reżistenza ta’ iżolament. It-twissija għandha tkun attivata.
      
      
         ANNESS 6
         
            KARATTERISTIĊI ESSENZJALI TA’ VETTURI JEW SISTEMI TAT-TRIQ
         
         1.   ĠENERALI
         
                  
                     1.1.
                  
                  
                     Għamla (isem kummerċjali tal-produttur): …
                  
               
                  
                     1.2.
                  
                  
                     Tip: …
                  
               
                  
                     1.3.
                  
                  
                     Kategorija ta' vettura: …
                  
               
                  
                     1.4.
                  
                  
                     Isem(ismijiet) kummerċjali jekk disponibbli: …
                  
               
                  
                     1.5.
                  
                  
                     L-isem u l-indirizz tal-produttur: …
                  
               
                  
                     1.6.
                  
                  
                     Jekk applikabbli, l-isem u l-indirizz tar-rappreżentant tal-produttur: …
                  
               
                  
                     1.7.
                  
                  
                     Disinn u/jew ritratt tal-vettura: …
                  
               2.   MUTUR ELETTRIKU (MUTUR TA’ PROPULSJONI)
         
                  
                     2.1.
                  
                  
                     Tip (iwwajndjar, eksajtejxin): …
                  
               
                  
                     2.2.
                  
                  
                     Output massimu fis-siegħa (kW): …
                  
               3.   BATTERIJA (JEKK IR-RESS HIJA BATTERIJA)
         
                  
                     3.1.
                  
                  
                     Isem u marka kummerċjali tal-batterija: …
                  
               
                  
                     3.2.
                  
                  
                     Indikazzjoni tat-tipi kollha ta' ċelluli elettrokimiċi: …
                  
               
                  
                     3.3.
                  
                  
                     Vultaġġ nominali(V): …
                  
               
                  
                     3.4.
                  
                  
                     Numru ta' ċelluli tal-batterija: …
                  
               
                  
                     3.5.
                  
                  
                     Rata ta' taħlita ta' gass (f’perċentwal): …
                  
               
                  
                     3.6.
                  
                  
                     Tip(i) ta' ventilazzjoni għal modulu/sett għall-batterija: …
                  
               
                  
                     3.7.
                  
                  
                     Tip tas-sistema tat-tkessiħ (jekk ikun hemm): …
                  
               
                  
                     3.8.
                  
                  
                     Kapaċità (Ah): …
                  
               4.   ĊELLULA TAL-FJUWIL (JEKK IKUN HEMM)
         
                  
                     4.1.
                  
                  
                     Isem u marka kummerċjali taċ-ċellula tal-fjuwil: …
                  
               
                  
                     4.2.
                  
                  
                     Tipi ta' ċelluli tal-fjuwil: …
                  
               
                  
                     4.3.
                  
                  
                     Vultaġġ nominali (V): …
                  
               
                  
                     4.4.
                  
                  
                     Numru ta' ċelluli: …
                  
               
                  
                     4.5.
                  
                  
                     Tip ta' sistema ta' tkessiħ (jekk ikun hemm): …
                  
               
                  
                     4.6.
                  
                  
                     Saħħa massima (kW): …
                  
               5.   FJUS U/JEW CIRCUIT BREAKER
         
                  
                     5.1.
                  
                  
                     Tip: …
                  
               
                  
                     5.2.
                  
                  
                     Dijagramma li turi l-limiti funzjonali: …
                  
               6.   SISTEMA GĦALL-IRBIT TA’ WAJERS
         
                  
                     6.1.
                  
                  
                     Tip: …
                  
               7.   PROTEZZJONI KONTRA X-XOKK ELETTRIKU
         
                  
                     7.1.
                  
                  
                     Deskrizzjoni tal-kunċett ta' protezzjoni: …
                  
               8.   DEJTA ADDIZZJONALI
         
                  
                     8.1.
                  
                  
                     Deskrizzjoni fil-qosor tal-installazzjoni tal-komponenti taċ-ċirkwit elettriku jew disinji/stampi li juru fejn tinsab l-installazzjoni tal-komponenti taċ-ċirkwit elettriku: …
                  
               
                  
                     8.2.
                  
                  
                     Dijagramma skematika tal-funzjonijiet kollha elettriċi inklużi fiċ-ċirkwit elettriku: …
                  
               
                  
                     8.3.
                  
                  
                     Vultaġġ operattiv (V): …
                  
               
      
         ANNESS 7
         
            DETERMINAZZJONI TAL-EMISSJONIJIET TA’ IDROĠENU WAQT IL-PROĊEDURI GĦALL-IĊĊARĠJAR TAL-BATTERIJA TA’ PROPULSJONI
         
         1.   INTRODUZZJONI
         Dan l-anness jiddeskrivi l-proċedura għad-determinazzjoni ta’ emissjonijiet ta’ idroġenu waqt il-proċeduri għall-iċċarġjar tal-batterija ta’ propulsjoni tal-vetturi kollha tat-triq, skont il-paragrafu 5.4 ta’ dan ir-Regolament.
         2.   DESKRIZZJONI TAT-TEST
         It-test għall-emissjoni ta’ idroġenu (l-illustrazzjoni 7.1) isir sabiex jiġu determinati l-emissjonijiet ta’ idroġenu waqt proċeduri għall-iċċarġjar tal-batterija ta’ propulsjoni b’tagħmir għall-iċċarġjar fuq il-vettura. It-test jikkonsisti mill-istadji li ġejjin:
         
                     (a)
                  
                  
                     preparazzjoni tal-vettura,
                  
               
                     (b)
                  
                  
                     iddisċarġjar tal-batterija ta’ propulsjoni,
                  
               
                     (c)
                  
                  
                     determinazzjoni ta’ emissjonijiet ta’ idroġenu waqt iċċarġjar normali,
                  
               
                     (d)
                  
                  
                     determinazzjoni ta’ emissjonijiet ta’ idroġenu b’tagħmir għall-iċċarġjar fuq il-vettura bi ħsara.
                  
               3.   VETTURA
         3.1.   Il-vettura għandha tkun f’kundizzjoni mekkanika tajba u tkun ġiet misjuqa għal 300 km waqt is-sebat ijiem qabel it-test. Waqt dan il-perjodu, il-vettura għandha tkum mgħammra bil-batterija ta’ propulsjoni soġġetta għat-test għal emissjonijiet ta’ idroġenu.
         3.2.   Jekk il-batterija tintuża b’temperatura ogħla mit-temperatura tal-arja, l-operatur għandu jsegwi l-proċeduri tal-produttur sabiex it-temperatura tal-batterija ta’ propulsjoni tinżamm fil-limitu ta’ dik waqt funzjoni normali.
         Ir-rappreżentant tal-produttur għandu jkollu l-kapaċità li jiċċertifika li s-sistema għall-ikkundizzjonar tat-temperatura tal-batterija ta’ propulsjoni la għandha l-ħsara u lanqas mhi turi xi difett fil-kapaċità.
         
            Illustrazzjoni 7.1
         
         
            Determinazzjoni ta’ emissjonijiet ta’ idroġenu waqt il-proċeduri għall-iċċarġjar ta’ batterija ta’propulsjoni
         
         4.   TAGĦMIR TAL-ITTESTJAR GĦAL TESTIJIET GĦAL EMISSJONIJIET TA’ IDROĠENU
         4.1.   Dinamometru tax-xażi
         Id-dinamometru tax-xażi għandu jissodisfa r-rekwiżiti tas-serje ta’ emendi tal-05 fir-Regolament Nru 83.
         4.2.   Sistema magħluqa għall-kejl tal-emissjoni tal-idroġenu
         Is-sistema magħluqa għall-kejl tal-emissjoni tal-idroġenu għandha tkun kamra tal-kejl mitbuqa biex ma jgħaddix gass li fiha toqgħod il-vettura li qed tiġi ttestjata. Il-vettura għandha tkun aċċessibbli min-naħat kollha u meta s-sistema magħluqa tiġi ssiġillata din għandha tiġi mitbuqa biex ma jgħaddix gass skont l-Appendiċi 1 ta’ dan l-anness. Il-wiċċ ta’ ġewwa għandu jkun impermeabbli u ma juri l-ebda reazzjoni għall-idroġenu. Is-sistema għall-ikkundizzjonar tat-temperatura għandha tkun kapaċi tikkontrolla t-temperatura tal-arja interna ġewwa s-sistema magħluqa b’tali mod li tkun issegwi t-temperatura preskritta waqt it-test, b’toleranza medja ta’ ± 2 K waqt id-dewma tat-test.
         Għall-addattament ta’ tibdil fil-volum minħabba l-emissjonijiet ta’ idroġenu fis-sistema magħluqa, jista’ jintuża tagħmir b’volum varjabbli jew tagħmir ieħor tal-ittestjar. Is-sistema magħluqa b’volum varjabbli tespandi u tiċkien skont l-emissjonijiet ta’ idroġenu fis-sistema magħluqa. Żewġ mezzi potenzjali għall-addattament ta’ tibdiliet interni fil-volum huma pannelli li jiċċaqalqu, jew disinn fil-forma ta’ minfaħ, fejn boroż impermeabbli ġewwa s-sistema magħluqa jespandu u jiċkienu skont it-tibdil tal-pressjoni interna billi tinbidel l-arja li ġejja minn barra s-sistema magħluqa. Kull disinn għall-addattament tal-volum għandu jżomm l-integrità tas-sistema magħluqa kif speċifikat fl-Appendiċi 1 ta’ dan l-anness.
         Kull metodu għall-addattament tal-volum għandu jillimita d-divrenzjali bejn il-pressjoni interna tas-sistema magħluqa u l-pressjoni barometrika għall-valur massimu ta’ ± 5 hPa.
         Is-sistema magħluqa għandha tkun kapaċi li tingħalaq b’volum fiss. Sistema magħluqa b’volum varjabbli għandha tkun kapaċi li taddatta għall-bidla mill-‘volum nominali’ tagħha (ara l-Anness 7, l-Appendiċi 1, il-paragrafu 2.1.1), biex jiġu kkunsidrati l-emissjonijiet ta’ idroġenu waqt l-ittestjar.
         4.3.   Sistemi analitiċi
         4.3.1.   Analizzatur tal-idroġenu
         
                  
                     4.3.1.1.
                  
                  
                     L-atmosfera fil-kamra tiġi sorveljata permezz ta’ analizzatur tal-idroġenu (tat-tip ta’ diteketer elettrokimiku) jew kromatografu li jidditektja konduttività termali. Kampjun ta’ gass għandu jittieħed min-nofs ta’ wieħed mill-ħitan tal-ġnub jew mis-saqaf tal-kamra u kull gass li ġie by-passed għandu jiġi rritornat fis-sistema magħluqa, preferibbilment lejn lok fid-direzzjoni tal-fann għat-taħlit.
                  
               
                  
                     4.3.1.2.
                  
                  
                     L-analizzatur tal-idroġenu għandu jkollu ħin tar-reazzjoni ta’ inqas minn 10 sekondi għal 90 fil-mija tal-aħħar qari. L-istabbilità tiegħu għandha tkun aktar minn 2 fil-mija tal-iskala kollha fil-punt żero u ta’ 80 fil-mija ± 20 fil-mija tal-iskala kollha, fuq perjodu ta’ 15-il minuta għal-limiti operattivi kollha.
                  
               
                  
                     4.3.1.3.
                  
                  
                     L-abilità tar-ripetizzjoni tal-analizzatur espressa bħala devjazzjoni standard waħda għandha tkun ta’ aktar minn 1 fil-mija tal-iskala kollha fil-punt żero u ta’ 80 fil-mija ± 20 fil-mija tal-iskala kollha għal-limiti kollha użati.
                  
               
                  
                     4.3.1.4.
                  
                  
                     Il-limiti operattivi tal-annalizzatur għandhom jagħtu l-aħjar l-iżgħar riżultat għall-proċeduri tal-kejl, tal-kalibrar u tal-iċċekkjar ta’ likiġis.
                  
               4.3.2.   Sistemi għar-reġistrazzjoni ta’ dejta minn analizzaturi tal-idroġenu
         L-analizzatur tal-idroġenu għandu jkun mgħammar b’tagħmir li jirreġistra ħruġ ta’ sinjali elettriċi, bi frekwenza ta’ mill-inqas darba kull minuta. Is-sistema tar-reġistrazzjoni għandu jkollha karatteristiċi operattivi għall-inqas ekwivalenti għas-sinjal li jkun qiegħed jiġi reġistrat u għandha tipprovdi reġistrazzjoni permanenti tar-riżultati. Ir-reġistrazzjoni għandha tindika b’mod ċar il-bidu u t-tmiem tat-test b’iċċarġjar normali u ta’ operazzjoni bi ħsara waqt l-iċċarġjar.
         4.4.   Reġistrazzjoni tat-temperatura
         4.4.1.   Il-temperatura fil-kamra tiġi reġistrata f’żewġ lokazzjonijiet permezz ta’ sensers tat-temperatura, li huma konnessi b’tali mod biex juru l-valur medju. Il-lokazzjonijiet tal-kejl fis-sistema magħluqa huma estiżi approssimattivament b’0,1 m mil-linja ċentrali vertikali ta’ kull ħajt tal-ġenb f’għoli ta’ 0,9 ± 0,2 m.
         4.4.2.   It-temperaturi tal-moduli tal-batterija huma reġistrati permezz ta’ sensers.
         4.4.3.   Waqt il-kejlijiet tal-emissjoni ta’ idroġenu, it-temperaturi għandhom jiġu reġistrati bi frekwenza ta’ mill-inqas darba kull minuta.
         4.4.4.   Il-preċiżjoni tas-sistema għar-reġistrazzjoni ta’ temperaturi għandha tkun fil-limitu ta’ ± 1,0 K u t-temperatura tkun tista’ tiġi riżoluta għal ± 0,1 K.
         4.4.5.   Is-sistema tar-reġistrazzjoni jew is-sistema għall-ipproċessar tad-dejta għandha tkun kapaċi li tirriżolvi l-ħin għal ± 15-il sekonda.
         4.5.   Reġistrazzjoni tal-pressjoni
         4.5.1.   Waqt il-kejl tal-emissjoni tal-idroġenu, id-differenza Δp bejn il-pressjoni barometrika fiż-żona tal-ittestjar u l-pressjoni interna fis-sistema magħluqa għandha tkun reġistrata bi frekwenza ta’ mill-inqas darba kull minuta.
         4.5.2.   Il-preċiżjoni tas-sistema għar-reġistrazzjoni ta’ pressjoni għandha tkun fil-limitu ta’ ± 2 hPa u l-pressjoni tkun tista’ tiġi riżolvuta għal ± 0,2 hPa.
         4.5.3.   Is-sistema tar-reġistrazzjoni jew is-sistema għall-ipproċessar tad-dejta għandha tkun kapaċi li tirriżolvi l-ħin għal ± 15-il sekonda.
         4.6.   Reġistrazzjoni tal-vultaġġ u tal-intensità tal-kurrent
         4.6.1.   Waqt il-kejl tal-emissjoni tal-idroġenu, l-intensità tal-vultaġġ u l-kurrent tat-tagħmir għall-iċċarġjar fuq il-vettura (batterija) għandha tkun reġistrata bi frekwenza ta’ mill-inqas darba kull minuta.
         4.6.2.   Il-preċiżjoni tas-sistema għar-reġistrazzjoni tal-vultaġġ għandu tkun fil-limitu ta’ ± 1 V u l-vultaġġ ikun jista jiġi riżolut għal ± 0,1 V.
         4.6.3.   Il-preċiżjoni tas-sistema għar-reġistrazzjoni tal-intensità tal-kurrent għandha tkun fil-limitu ta’ ± 0,5 A u l-intensità tal-kurrent tkun tista’ tiġi riżoluta għal ± 0,05 A.
         4.6.4.   Is-sistema tar-reġistrazzjoni jew is-sistema għall-ipproċessar tad-dejta għandha tkun kapaċi li tirriżolvi l-ħin għal ± 15-il sekonda.
         4.7.   Fannijiet
         Il-kamra għandha tkun mgħammra b’fann jew blower wieħed jew aktar minn wieħed b’ċirkolazzjoni possibbli ta’ 0,1 sa 0,5 m3/sekonda sabiex l-atmosfera fis-sistema magħluqa tiġi kompletament imħallta. Waqt il-kejl għandu jkun possibbli li fil-kamra jintlaħqu temperatura u konċentrazzjoni ta’ idroġenu omoġenji. Il-vettura fis-sistema magħluqa ma għandhiex tkun soġġetta għal fluss dirett ta’ arja mill-fannijiet jew blowers.
         4.8.   Gassijiet
         4.8.1.   Il-gassijiet puri li ġejjin għandhom ikunu disponibbli għall-kalibrar u l-operat:
         
                     (a)
                  
                  
                     arja sintetika purifikata (purità <1 ppm C1 ekwivalenti; <1 ppm CO; <400 ppm CO2; <0,1 ppm NO); kontenut tal-ossiġnu bejn 18 u 21 fil-mija tal-volum,
                  
               
                     (b)
                  
                  
                     idroġenu (H2), 99,5 fil-mija purità minima.
                  
               4.8.2.   Il-gassijiet għall-kalibrar u l-kejl għandu jkun fihom taħlitiet ta’ idroġenu (H2) u arja sintetika purifikata. Il-konċentrazzjonijiet proprji ta’ gass għall-kalibrar għandhom ikunu fil-limitu ta’ ± 2 fil-mija tal-valuri nominali. Il-preċiżjoni tal-gassijiet dilwiti akkwistati meta jintuża separatur tal-gassijiet għandha tkun fil-limitu ta’ ± 2 fil-mija tal-valur nominali. Il-konċentrazzjonijiet speċifikati fl-Appendiċi 1 jistgħu jiġu akkwistati permezz ta’ separatur tal-gassijiet li juża arja sintetika bħala gass li jiddilwixxi.
         5.   PROĊEDURI GĦALL-ITTESTJAR
         It-test jikkonsisti fil-ħames stadji li ġejjin:
         
                     (a)
                  
                  
                     Preparazzjoni tal-vettura,
                  
               
                     (b)
                  
                  
                     Iddisċarġjar tal-batterija ta’ propulsjoni,
                  
               
                     (c)
                  
                  
                     Determinazzjoni ta’ emissjonijiet ta’ idroġenu waqt iċċarġjar normali,
                  
               
                     (d)
                  
                  
                     Iddisċarġjar tal-batterija ta’ propulsjoni,
                  
               
                     (e)
                  
                  
                     Determinazzjoni ta’ emissjonijiet ta’ idroġenu waqt iċċarġjar b’tagħmir għall-iċċarġjar fuq il-vettura bi ħsara.
                  
               Jekk jeħtieġ li l-vettura tiġi mċaqalqa bejn żewġ stadji, hi għandha tiġi mmbuttata lejn iż-żona tal-ittestjar li jmiss.
         5.1.   Preparazzjoni tal-vettura
         Iż-żmien tal-batterija ta’ propulsjoni għandu jiġi ċċekkjat, sabiex jiġi ppruvat li l-vettura għamlet mill-inqas 300 km waqt is-sebat ijiem ta’ qabel it-test. Waqt dan il-perjodu, il-vettura għandha tiġi mgħammra b’batterija ta’ propulsjoni sottomessa għal test għall-emissjoni ta’ idroġenu. Jekk dan ma jistax jiġi muri, il-proċedura li ġejja għandha tiġi applikata.
         5.1.1.   Iddisċarġjar u ċċarġjar inizjali tal-batterija
         Il-proċedura tibda bl-iddisċarġjar tal-batterija ta’ propulsjoni tal-vettura waqt li tiġi misjuqa għal 30 minuta fuq korsa tal-ittestjar jew fuq dinamometru tax-xażijiet b’veloċità stabbli ta’ 70 fil-mija ± 5 fil-mija tal-veloċità massima tal-vettura.
         L-iddisċarġjar jitwaqqaf:
         
                     (a)
                  
                  
                     meta l-vettura ma tkun tista’ tiġri b’veloċita ta’ 65 fil-mija tal-veloċità massima waqt it-30 minuta, jew
                  
               
                     (b)
                  
                  
                     meta tingħata indikazzjoni lix-xufier permezz tal-istrumenti standard ta’ fuq il-vettura biex iwaqqaf il-vettura, jew
                  
               
                     (c)
                  
                  
                     wara li tkun għamlet distanza ta’ 100 km.
                  
               5.1.2.   Iċċarġjar inizzjali tal-batterija
         L-iċċarġjar isir:
         
                     (a)
                  
                  
                     b’tagħmir għall-iċċarġjar fuq il-vettura,
                  
               
                     (b)
                  
                  
                     f’temperatura tal-arja bejn 293 K u 303 K.
                  
               Il-proċedura teskludi kull tip ta’ ċċarġjar estern.
         It-tmiem tal-kriterji għall-iċċarġjar tal-batterija ta’ propulsjoni jikkorrispondi għall-waqfien awtomatiku tat-tagħmir għall-iċċarġjar fuq il-vettura.
         Din il-proċedura tinkludi kull tip ta’ iċċarġjar speċjali li jista’ jiġi mibdi b’mod awtomatiku jew manwali, pereżempju equalisation charges jew servicing charges.
         5.1.3.   Il-proċedura minn paragrafu 5.1.1. sal-paragrafu 5.1.2. għandha tiġi ripetuta darbtejn.
         5.2.   Iddisċarġjar tal-batterija
         Il-batterija ta’ propulsjoni tiġi ddisċarġjata waqt is-sewqan fuq il-korsa għall-ittestjar jew fuq dinamometru tax-xażijiet b’veloċita standard ta’ 70 fil-mija ± 5 fil-mija tal-veloċità massima tal-vettura waqt it-30 minuta.
         Twaqqif tal-iddisċarġjar isir:
         
                     (a)
                  
                  
                     meta tingħata indikazzjoni lix-xufier permezz tal-istrumenti standard ta’ fuq il-vettura biex iwaqqaf il-vettura, jew
                  
               
                     (b)
                  
                  
                     meta l-veloċità massima tal-vettura tkun inqas minn 20 km/h.
                  
               5.3.   Soaking
         Fi żmien 15-il minuta mill-kompletar tal-operazzjoni għall-iddisċarġjar tal-batterija fil-paragrafu 5.2., il-vettura tiġi pparkjata fiż-żona għas-soaking. Il-vettura tiġi pparkjata għal minimu ta’ 12-il siegħa u għal massimu ta’ 36 siegħa, bejn it-tmiem tal-iddisċarġjar tal-batterija ta’ propulsjoni u l-bidu tat-test għall-emissjoni ta’ idroġenu waqt iċċarġjar normali. Għal dan il-perjodu l-vettura għandha tiġi soaked b’temperatura ta’ 293 K ± 2 K.
         5.4.   Test għall-emissjoni ta’ idroġenu waqt iċċarġjar normali
         5.4.1.   Qabel il-kompletar tal-perjodu tas-soaking, il-kamra għall-kejl għandha tiġi mnaddfa għal diversi minuti sa ma jiġi akkwistat sfond ta’idroġenu stabbli. F’dan il-ħin il-fann(ijiet) tat-taħlit fis-sistema magħluqa għandhom jiġu mqabbda.
         5.4.2.   L-analizzattur tal-idroġenu għandu jiġi ssettjat għaż-żero u mkejjel qabel it-test.
         5.4.3.   Fl-aħħar tas-soaking, il-vettura għall-ittestjar bil-magna mitfija u bit-twieqi u l-bagoll tal-vettura għall-ittestjar miftuħa għandha tiġi mċaqilqa lejn il-kamra għall-kejl.
         5.4.4.   Il-vettura tiġi konnessa mas-sistema għall-forniment ta’ kurrenti elettriċi. Il-batterija tiġi ċċarġjata skont il-proċedura normali tal-iċċarġjar kif speċifikat fil-paragrafu 5.4.7. aktar ’l isfel.
         5.4.5.   Il-bibien tas-sistema magħluqa jiġu magħluqa u ssiġillati biex ma jgħaddix gass fi żmien żewġ minuti mill-konnessjoni elettrika fl-istadju tal-iċċarġjar normali.
         5.4.6.   Il-bidu ta’ iċċarġjar normali għall-perjodu tal-ittestjar għall-emissjoni ta’ idroġenu jibda meta l-kamra tiġi ssiġillata. Il-konċentrazzjoni tal-idroġenu, it-temperatura u l-pressjoni barometrika jiġu mkejla biex jingħata l-qari inizjali CH2i, Ti u Pi għat-test bl-iċċarġjar normali.
         Dawn il-figuri jintużaw fil-kalkolu tal-emissjoni ta’ idroġenu (il-paragrafu 6.). Waqt il-perjodu ta’ ċċarġjar normali, it-temperatura tal-arja fis-sistema magħluqa T ma għandhiex tkun inqas minn 291 K u mhux aktar minn 295 K.
         5.4.7.   Proċedura għall-iċċarġjar normali
         L-iċċarġjar normali jsir permezz ta’ tagħmir għall-iċċarġjar fuq il-vettura u jikkonsisti mill-istadji li ġejjin:
         
                     (a)
                  
                  
                     iċċarġjar b’forniment kostanti ta’ enerġija waqt t1;
                  
               
                     (b)
                  
                  
                     iċċarġjar żejjed b’kurrent kostanti waqt t2. L-intensità tal-iċċarġjar żejjed tiġi speċifikata mill-produttur u tikkorrispondi għal dik użata waqt equalisation charging.
                  
               It-tmiem tal-kriterji għall-iċċarġjar tal-batterija ta’ propulsjoni jikkorrispondi għall-waqfien awtomatiku tat-tagħmir għall-iċċarġjar fuq il-vettura għal ħin tal-iċċarġjar ta’ t1 + t2. Dan il-ħin tal-iċċarġjar huwa limitat għal t1 + 5 s, anki jekk tingħata indikazzjoni ċara lix-xufier permezz ta’ strumenti standard li l-batterija għad mhix totalment iċċarġjata.
         5.4.8.   L-analizzattur tal-idroġenu għandu jiġi ssettjat għaż-żero u mkejjel qabel it-test.
         5.4.9.   It-tmiem tal-perjodu għat-teħid ta’ kampjuni ta’ emissjonijiet isir t1 + t2 or t1 + 5 s wara l-bidu tat-teħid inizjali ta’ kampjuni kif speċifikat fil-paragrafu 5.4.6. Il-ħinijiet differenti li jgħaddu jiġu reġistrati. Il-konċentrazzjoni tal-idroġenu, it-temperatura u l-pressjoni barometrika jiġu mkejla biex jagħtu l-qari finali CH2f, Tf u Pf għal testijiet bl-iċċarġjar normali, użati għall-kalkulazzjoni msemmija fil-paragrafu 6.
         5.5.   Testijiet għall-emissjoni ta’ idroġenu b’tagħmir għall-iċċarġjar fuq il-vettura bi ħsara
         5.5.1.   Fi żmien massimu ta’ sebat ijiem minn wara l-ikkompletar tat-test ta’ qabel, il-proċedura tibda bl-iddisċarġjar tal-batterija ta’ propulsjoni tal-vettura skont il-paragrafu 5.2.
         5.5.2.   L-istadji tal-proċedura msemmija fil-paragrafu 5.3. għandhom jiġu ripetuti.
         5.5.3.   Qabel l-ikkompletar tal-perjodu tas-soaking, il-kamra għall-kejl għandha tiġi mnaddfa għal diversi minuti sa ma jiġi akkwistat sfond ta’ idroġenu stabbli. F’dan il-ħin il-fann(ijiet) tat-taħlit fis-sistema magħluqa għandhom jiġu mqabbda.
         5.5.4.   L-analizzattur tal-idroġenu għandu jiġi ssettjat għaż-żero u mkejjel qabel it-test.
         5.5.5.   Fl-aħħar tas-soaking, il-vettura għall-ittestjar bil-magna mitfija u bit-twieqi u l-bagoll tal-vettura għall-ittestjar miftuħa għandha tiġi mċaqilqa lejn il-kamra għall-kejl.
         5.5.6.   Il-vettura tiġi konnessa mas-sistema għall-forniment ta’ kurrenti elettriċi. Il-batterija tiġi ċċarġjata skont il-proċedura kif speċifikat fil-paragrafu 5.5.9. aktar ’l isfel.
         5.5.7.   Il-bibien tas-sistema magħluqa jiġu magħluqa u ssiġillati biex ma jgħaddix gass fi żmien żewġ minuti mill-konnessjoni elettrika fl-istadju tal-iċċarġjar b’difett.
         5.5.8.   Il-bidu ta’ iċċarġjar b’difett għall-perjodu tal-ittestjar għall-emissjoni ta’ idroġenu jibda meta l-kamra tiġi ssiġillata. Il-konċentrazzjoni tal-idroġenu, it-temperatura u l-pressjoni barometrika jiġu mkejla biex jingħata l-qari inizjali CH2i, Ti u Pi għat-test bl-iċċarġjar b’difett.
         Dawn il-figuri jintużaw fil-kalkolu tal-emissjoni ta’ idroġenu (il-paragrafu 6.). Waqt il-perjodu ta’ ċċarġjar b’difett, it-temperatura tal-arja fis-sistema magħluqa T ma għandhiex tkun inqas minn 291 K u mhux aktar minn 295 K.
         5.5.9.   Proċeduri għall-iċċarġjar b’difett
         L-iċċarġjar b’difett isir b’tagħmir għall-iċċarġjar fuq il-vettura u jikkonsisti mill-istadji li ġejjin:
         
                     (a)
                  
                  
                     iċċarġjar b’forniment kostanti ta’ enerġija waqt t’1.
                  
               
                     (b)
                  
                  
                     iċċarġjar b’kurrent massimu għal 30 minuta. Waqt din il-fażi t-tagħmir għall-iċċarġjar fuq il-vettura jiġi bblukkat meta jkun għaddej il-kurrent massimu.
                  
               5.5.10.   L-analizzattur tal-idroġenu għandu jiġi ssettjat għaż-żero u mkejjel qabel it-test.
         5.5.11.   It-tmiem tal-perjodu tal-ittestjar ikun t1 + 30 minuta wara l-bidu tat-teħid inizjali ta’ kampjuni, kif speċifikat fil-paragrafu 5.5.8. Il-ħinijiet differenti li jgħaddu jiġu reġistrati. Il-konċentrazzjoni tal-idroġenu, it-temperatura u l-pressjoni barometrika jiġu mkejla biex jagħtu l-qari finali CH2f, Tf u Pf għal testijiet bi ħsara waqt l-iċċarġjar, użati għall-kalkulazzjoni msemmija fil-paragrafu 6.
         6.   KALKULAZZJONI
         It-testijiet għall-emissjoni ta’ idroġenu deskritti fil-paragrafu 5. jippermettu l-kalkulazzjoni tal-emissjonijiet tal-idroġenu minn iċċarġjar normali u minn fażijiet ta’ iċċarġjar b’difett. Emissjonijiet tal-idroġenu minn kull wieħed minn dawn il-fażijiet jiġu kkalkulati bl-użu tal-konċentrazzjonijiet inizjali u finali tal-idroġenu, temperaturi u pressjoni fis-sistema magħluqa flimkien mal-volum nett fis-sistema magħluqa.
         Il-formula t’hawn taħt tiġi użata:
         
            
         fejn:
         
                     MH2
                     
                  
                  
                     =
                  
                  
                     il-kwantità ta’ idroġenu, fi grammi
                  
               
                     CH2
                     
                  
                  
                     =
                  
                  
                     il-konċentrazzjoni tal-idroġenu mkejla fis-sistema magħluqa fil-volum ppm
                  
               
                     V
                  
                  
                     =
                  
                  
                     il-volum nett fis-sistema magħluqa f’metri kubi (m3) ikkoreġut għall-volum tal-vettura bit-twieqi u l-bagoll miftuħ. Jekk il-volum tal-vettura mhuwiex determinat jiġi mnaqqas volum ta’ 1,42 m3.
                  
               
                     Vout
                     
                  
                  
                     =
                  
                  
                     volum għall-kumpens f’m3, għat-temepratura tal-ittestjar u l-pressjoni
                  
               
                     T
                  
                  
                     =
                  
                  
                     it-temperatura tal-arja fil-kamra, f’K
                  
               
                     P
                  
                  
                     =
                  
                  
                     il-pressjoni assoluta fis-sistema magħluqa, f’kPa
                  
               
                     k
                  
                  
                     =
                  
                  
                     2,42
                  
               
                      
                  
                  
                     i huwa l-qari inizjali
                  
               
                      
                  
                  
                     f huwa l-qari finali
                  
               6.1.   Riżultati tat-test
         Il-kwantità ta’ emissjonijiet ta’ idroġenu għall-vettura huma:
         
                     MN
                  
                  
                     =
                  
                  
                     il-kwantità ta’ emissjoni ta’ idroġenu għat-test b’iċċarġjar normali, fi grammi
                  
               
                     MD
                     
                  
                  
                     =
                  
                  
                     il-kwantità ta’ emissjoni ta’ idroġenu għat-test b’iċċarġjar b’difett, fi grammi.
                  
               
            Appendiċi 1
            
               KALIBRAR TA’ TAGĦMIR TAL-ITTESTJAR GĦAL EMISSJONIJIET TA’ IDROĠENU
            
            1.   FREKWENZA TAL-KALIBRAR U METODI
            It-tagħmir kollu għandu jiġi kalibrat qabel l-ewwel użu tiegħu u wara jiġi kalibrat kull darba li dan ikun meħtieġ u f’kull każ fix-xahar ta’ qabel l-ittestjar għall-approvazzjoni tat-tip. Il-metodi tal-kalibrar li għandhom jintużaw huma deskritti f’dan l-appendiċi.
            2.   KALIBRAR TAS-SISTEMA MAGĦLUQA
            2.1.   Determinazzjoni inizjali tal-volum intern tas-sistema magħluqa
            
                     
                        2.1.1.
                     
                     
                        Qabel l-ewwel użu tagħha, il-volum intern tal-kamra għandu jiġi determinat kif ġej. Id-dimensjonijiet interni tal-kamra għandhom jiġu mkejla b’attenzjoni, fil-waqt li jiġu kkunsidrati l-irregolaritajiet kollha bħal puntali għall-inforzar. Il-volum intern tal-kamra jiġi determinat minn dan il-kejl.
                        Is-sistema magħluqa tinżamm b’volum fiss, meta s-sistema magħluqa jkollha temperatura tal-arja ta’ 293 K. Il-volum nominali għandu jiġi ripetut fil-limitu ta’ ± 0,5 fil-mija tal-valur irrapportat.
                     
                  
                     
                        2.1.2.
                     
                     
                        Il-volum intern nett jiġi determinat billi jiġu mnaqqsa 1,42 m3 mill-volum intern tal-kamra. Alternattivament il-volum tal-vettura għall-ittestjar bil-bagoll u t-twieqi miftuħin jista’ jintuża minflok il-1,42 m3.
                     
                  
                     
                        2.1.3.
                     
                     
                        Il-kamra għandha tiġi ċċekkjata kif spjegat fil-paragrafu 2.3. Jekk il-kwantità ta’ idroġenu ma taqbilx mal-kwantità injettata fil-limitu ta’ ± 2 fil-mija, hija meħtieġ azzjoni korrettiva.
                     
                  2.2.   Determinazzjoni ta’ emissjonijiet fl-isfond tal-kamra
            Din l-operazzjoni tiddermina li l-kamra ma fihiex materjali li jħallu ammonti sinifikanti ta’ idroġenu. Din l-ispezzjoni għandha ssir waqt l-introduzzjoni tas-sistema magħluqa għall-użu fis-servizz, wara kull operazzjoni fis-sistema magħluqa li tista’ taffettwa emissjonijiet fl-isfond bi frekwenza ta’ mill-inqas darba f’sena.
            
                     
                        2.2.1.
                     
                     
                        Sistemi magħluqa b’volum varjabbli jistgħu jiġu mħaddma jew fil-konfigurazzjoni bil-volum miżmum jew fil-konfiugurazzjoni bil-volum mhux miżmum, kif deskritt fil-paragrafu 2.1.1. Waqt il-perjodu ta’ 4 sigħat imsemmi aktar l-isfel, it-temperatura tal-arja għandha tinżamm għal 293 K ± 2 K.
                     
                  
                     
                        2.2.2.
                     
                     
                        Is-sistema magħluqa tista’ tiġi ssiġillata u l-fann tat-taħlit jiġi mħaddem għal perjodu sa 12-il siegħa qabel ma jibda’ l-perjodu ta’ erba’ sigħat ta’ teħid ta’ kampjuni mill-isfond.
                     
                  
                     
                        2.2.3.
                     
                     
                        L-analizzattur (jekk meħtieġ) għandu jiġi kalibrat, wara ssettjat għaż-żero u mkejjel.
                     
                  
                     
                        2.2.4.
                     
                     
                        Is-sistema magħluqa għandha tiġi mnaddfa sa ma jiġi akkwistat qari stabbli tal-idroġenu, u l-fann għat-taħlit jiġi mqabbad, jekk ma jkunx diġà mqabbad.
                     
                  
                     
                        2.2.5.
                     
                     
                        Wara l-kamra tiġi ssiġillata u l-konċentrazzjoni ta’ idroġenu fl-isfond, it-temperatura u l-pressjoni barometrika jiġu mkejla. Dawn huma l-qari inizjali ta’ CH2i, Ti u Pi użati fil-kalkulazjoni għall-isfond tas-sistema magħluqa.
                     
                  
                     
                        2.2.6.
                     
                     
                        Is-sistema magħluqa titħalla kif tkun bi-fann għat-taħlit mixgħul għall-perjodu ta’ erba’ sigħat.
                     
                  
                     
                        2.2.7.
                     
                     
                        Fl-aħħar ta’ dan il-ħin l-istess analizzatur jintuża biex titkejjel il-konċentrazzjoni tal-idroġenu fil-kamra. It-temperatura u l-pressjoni barometrika jiġu mkejla wkoll. Dan huwa l-qari finali CH2f, Tf u Pf.
                     
                  
                     
                        2.2.8.
                     
                     
                        Waqt il-ħin tat-test il-bidla tal-kwantità ta’ idroġenu fis-sistema magħluqa għandha tiġi kalkulata skont il-paragrafu 2.4. u ma għandhiex taqbeż il-0,5 g.
                     
                  2.3.   It-test tal-kalibrar u ż-żamma ta’ idroġenu fil-kamra
            It-test tal-kalibrar u ż-żamma ta’ idroġenu fil-kamra huwa mod ta’ ċċekkjar tal-volum ikkalkulat (il-paragrafu 2.1.) u jkejjel ukoll ir-rata ta’ kull telf minħabba likiġis. Ir-rata tat-telf minħabba likiġis tas-sistema magħluqa għandha tiġi determinata waqt l-introduzzjoni tas-sistema magħluqa għall-użu fis-servizz, wara kull operazzjoni fis-sistema magħluqa li tista’ taffettwa l-integrità tas-sistema magħluqa u wara dan mill-inqas darba f’xahar. Jekk jiġu kompletati b’suċċess sitt spezzjonijiet konsekuttivi kull xahar għall-iċċekkjar taż-żamma mingħajr azzjoni korrettiva, wara dan, ir-rata ta’ telf minn likiġis tas-sistema magħluqa tista’ tiġi determinata erba’ darbiet f’sena sakemm ma tkun meħtieġa l-ebda azzjoni korrettiva.
            
                     
                        2.3.1.
                     
                     
                        Is-sistema magħluqa għandha tiġi mnaddfa sa ma tinkiseb konċentrazzjoni stabbli ta’ idroġenu. Il-fann għat-taħlit jiġi mqabbad, jekk ma jkunx diġà mqabbad. L-analizzattur tal-idroġenu għandu jiġi ssettjat għaż-żero, kalibrat (jekk meħtieġ) u mkejjel.
                     
                  
                     
                        2.3.2.
                     
                     
                        Is-sistema magħluqa għandha tinżamm fil-pożizzjoni tal-volum nominali.
                     
                  
                     
                        2.3.3.
                     
                     
                        Imbagħad is-sistema għall-kontroll tat-temperatura tal-arja tiġi mqabbda (jekk ma tkunx diġà mqabbda) u aġġustata għal temperatura inizjali ta’ 293 K.
                     
                  
                     
                        2.3.4.
                     
                     
                        Meta t-temperatura tas-sistema magħluqa tistabbilizza ruħha għal 293 K ± 2 K, is-sistema magħluqa tiġi ssiġillata u l-konċentrazzjoni, it-temperatura u l-pressjoni barometrika jiġu mkejla. Dan huwa l-qari inizjali CH2i, Ti u Pi użat għall-kalibrar tas-sistema magħluqa.
                     
                  
                     
                        2.3.5.
                     
                     
                        Is-sistema magħluqa ma tinżammx bil-volum nominali.
                     
                  
                     
                        2.3.6.
                     
                     
                        Kwantità ta’ bejn wieħed u ieħor 100 g ta’ idroġenu tiġi injettata fis-sistema magħluqa. Il-preċiżjoni fil-kejl tal-kwantità ta’ idroġenu għandha tkun fil-limitu ta’ ± 2 fil-mija tal-valur imkejjel.
                     
                  
                     
                        2.3.7.
                     
                     
                        Is-sustanzi li jinsabu fil-kamra għandhom jitħallew jitħalltu għal ħames minuti u wara l-konċentrazzjoni tal-idroġenu, it-temperatura u l-pressjoni barometrika jiġu mkejla. Dan huwa l-qari finali CH2f, Tf u Pf għall-kalibrar tas-sistema magħluqa kif ukoll il-qari inizjali CH2i, Ti u Pi tal-ispezzjoni taż-żamma.
                     
                  
                     
                        2.3.8.
                     
                     
                        Il-kwantità ta’ idroġenu fis-sistema magħluqa tiġi kkalkulata fuq il-bażi tal-qari meħud skont il-paragrafi 2.3.4 u 2.3.7 u l-formula fil-paragrafu 2.4. Dan għandu jkun fil-limitu ta’ ± 2 fil-mija tal-kwantità ta’ idroġenu mkejjel fil-paragrafu 2.3.6.
                     
                  
                     
                        2.3.9.
                     
                     
                        Is-sustanzi li jinsabu fil-kompartiment għandhom jitħallew jitħalltu għal minimu ta’ 10 sigħat. Kif jiġi kompletat dan il-perjodu l-konċentrazzjoni tal-idroġenu, it-temperatura u l-pressjoni barometrika finali jiġu mkejla u reġistrati. Dan huwa l-qari finali CH2f, Tf u Pf tal-ispezzjoni taż-żamma.
                     
                  
                     
                        2.3.10.
                     
                     
                        Wara l-kwantità ta’ idroġenu tiġi kkalkulata mill-qari meħud skont il-paragrafi 2.3.7. u 2.3.9 bl-użu tal-formula fil-paragrafu 2.4. Il-kwantità ma tistax tvarja b’aktar minn 5 fil-mija mill-kwantità ta’ idroġenu kkalkulata fil-paragrafu 2.3.8.
                     
                  2.4.   Kalkulazzjoni
            Il-kalkulazzjoni tal-bidla netta fil-kwantità ta’ idroġenu fis-sistema magħluqa tintuża biex jiġi determinat l-isfond ta’ idrokarbon tal-kompartiment u r-rata ta’ telf minn likiġis. Il-qari inizjali u finali tal-konċentrazzjoni tal-idroġenu, tat-temperatura u tal-pressjoni barometrika jintużaw fil-formula li ġejja biex tiġi kkalkulata l-bidla fil-kwantità.
            
               
            fejn:
            
                        MH2
                        
                     
                     
                        =
                     
                     
                        kwantità ta’ idroġenu, fi grammi
                     
                  
                        CH2
                        
                     
                     
                        =
                     
                     
                        il-konċentrazzjoni ta’idroġenu mkejla fis-sistema magħluqa, fi ppm fil-volum
                     
                  
                        V
                     
                     
                        =
                     
                     
                        il-volum tas-sistema magħluqa f’metri kubi (m3) kif imkejla fil-paragrafu 2.1.1
                     
                  
                        Vout
                        
                     
                     
                        =
                     
                     
                        volum għall-kumpens f’m3, għat-temperatura tal-ittestjar u l-pressjoni
                     
                  
                        T
                     
                     
                        =
                     
                     
                        it-temperatura tal-arja fil-kamra, f’K
                     
                  
                        P
                     
                     
                        =
                     
                     
                        il-pressjoni assoluta fis-sistema magħluqa, f’kPa
                     
                  
                        k
                     
                     
                        =
                     
                     
                        2,42
                     
                  
                         
                     
                     
                        i huwa l-qari inizjali
                     
                  
                         
                     
                     
                        f huwa l-qari finali
                     
                  3.   KALIBRAR TAL-ANALIZZATUR TAL-IDROĠENU
            L-analizzatur għandu jiġi kalibrat bl-użu ta’ idroġenu fl-arja u ta’ arja sintetika purifikata. Ara l-paragrafu 4.8.2 tal-Anness 7.
            L-iskali kollha tal-operat normalment użati għandhom jiġu kalibrati permezz tal-proċedura li ġejja.
            
                        3.1.
                     
                     
                        Stabbilixxi l-kurva tal-kalibrar mill-inqas permezz ta’ ħames punti tal-kalibrar bi spazji ugwali kemm jista’ jkun, fuq l-iskala tal-operat. Il-konċentrazzjoni nominali tal-gass tal-kalibrar bl-ogħla konċentrazzjonijiet ikun mill-inqas 80 fil-mija tal-iskala kollha.
                     
                  
                        3.2.
                     
                     
                        Ikkalkula l-kurva tal-kalibrar bil-metodu tal-least squares. Jekk il-grad polinominali li jirriżulta huwa akbar minn 3, in-numru ta’ punti tal-kalibrar għandu mill-inqas ikun in-numru tal-grad polinominali miżjud bi 2.
                     
                  
                        3.3.
                     
                     
                        Il-kurva tal-kalibrar ma għandhiex tvarja b’aktar minn 2 fil-mija mill-valur nominali ta’ kull gass tal-kalibrar.
                     
                  
                        3.4.
                     
                     
                        Tabella li turi l-qari mill-analizzatur kontra l-konċentrazzjonijiet proprji għandha tiġi fformolata bl-użu tal-koeffiċjenti tal-polinominali maħruġa mill-proċedura tal-paragrafu 3.2. ta’ hawn fuq, bi skali ta’ mhux aktar minn 1 fil-mija tal-iskala sħiħa. Dan għandu jsir għal kull serje ta’ analizzaturi kalibrati.
                        Il-figura għandha tinkludi ukoll dejta oħra relevanti bħal:
                        
                                    (a)
                                 
                                 
                                    data tal-kalibrar;
                                 
                              
                                    (b)
                                 
                                 
                                    qari ta’ ċifri minn potenzjometri mkejla u ssettjat għaż-żero (jekk applikabbli);
                                 
                              
                                    (c)
                                 
                                 
                                    skala nominali;
                                 
                              
                                    (d)
                                 
                                 
                                    dejta ta’ referenza dwar kull gass tal-kalibrar użat;
                                 
                              
                                    (e)
                                 
                                 
                                    il-valur proprju u dak indikat ta’ kull gass tal-kalibrar użat flimkien mad-differenzi; fil-perċentwali;
                                 
                              
                                    (f)
                                 
                                 
                                    pressjoni tal-kalibrar tal-analizzatur.
                                 
                              
                  
                        3.5.
                     
                     
                        Metodi alternattivi (pereżempju kompjuter, range switch ikkontrollat b’mod elettroniku) jistgħu jintużaw jekk jiġi ppruvat lis-servizzi tekniċi li dawn il-metodi jagħtu riżultati preċiżi ekwivalenti.
                     
                  
         
            Appendiċi 2
            
               KARATTERISTIĊI ESSENZJALI TAL-FAMILJA TAL-VETTURA
            
            1.   Parametri li jiddefinixxu l-familja f'dak li għandu x'jaqsam mal-emissjonijiet ta' idroġenu
            Il-familja tista' tiġi definita permezz ta' parametri bażiċi fid-disinn li għandhom ikunu komuni għal vetturi fl-istess familja. F'ċerti każijiet jista' jkun hemm interazzjoni tal-parametri. Dawn l-effetti għandhom jiġu kkunsidrati biex jiġi żgurat li vetturi b'karatteristiċi simili għall-emissjoni ta' idroġenu biss jiġu inklużi fl-istess familja.
            2.   Għal dan il-għan, dawk ti-tipi ta' vetturi biss li l-parametri tagħhom deskritti hawn taħt huma identiċi huma kkunsidrati li jagħmlu parti mill-istess emissjonijiet ta' idroġenu.
            Il-batterija ta' propulsjoni:
            
                        (a)
                     
                     
                        isem jew mark kummerċjali tal-batterija,
                     
                  
                        (b)
                     
                     
                        indikazzjoni tat-tipi kollha ta' kapils elettro-kimiċi użati,
                     
                  
                        (c)
                     
                     
                        numru ta' ċelluli tal-batterija,
                     
                  
                        (d)
                     
                     
                        numru ta' moduli tal-batterija,
                     
                  
                        (e)
                     
                     
                        vultaġġ nominali tal-batterija (V),
                     
                  
                        (f)
                     
                     
                        enerġija tal-batterija (kWh),
                     
                  
                        (g)
                     
                     
                        rata ta' taħlita ta' gass (f'perċentwali)
                     
                  
                        (h)
                     
                     
                        tip(i) ta' ventilazzjoni għal modulu(i) jew sett għall-batterija
                     
                  
                        (i)
                     
                     
                        tip tas-sistema tat-tkessiħ (jekk ikun hemm),
                     
                  Tagħmir għall-iċċarġjar fuq il-vettura:
            
                        (a)
                     
                     
                        għamla u tip ta' partijiet differenti tat-tagħmir għall-iċċarġjar
                     
                  
                        (b)
                     
                     
                        forniment ta' enerġija nominali maħruġa (kW)
                     
                  
                        (c)
                     
                     
                        vultaġġ massimu tal-iċċarġjar (V)
                     
                  
                        (d)
                     
                     
                        intensità massima tal-iċċarġjar (A)
                     
                  
                        (e)
                     
                     
                        għamla u tip tal-unità tal-kontroll (jekk ikun hemm)
                     
                  
                        (f)
                     
                     
                        stampa li turi l-operat, kontrolli u sigurtà
                     
                  
                        (g)
                     
                     
                        karatteristiċi tal-perjodi tal-iċċarġjar